12:01 22 İyul 2021 720 dəfə oxunub\nKulis.az Ayxan Ayvazın “Mənim mətbuat taleyim” yazısını təqdim edir.\nMətbuat Günü. Əli qələmli, indiki dillə desək, "əli klaviaturalı" hər kəsin günü.\nDüzü, indi hamının "əli klaviaturalı"dır. Modern dünyada hamı jurnalistdir, hamı yazardır. Bu gün sosial şəbəkələr də mətbuat rolunu oynayırlar: xəbəri anında videoya çəkməklə.\nLakin mətbuat yalnızca bundan ibarət deyil. Onun işi həm də maarifləndirmək və cəmiyyətin qanayan yerini sağaltmaqdır.\nBu mənada, dünyanın ən çətin peşəsi sayılır.\nUniversitet illərindən jurnalistikaya iməkləmişəm. Onda universitet qəzetində tədbirlər haqda rəsmi yazılar yazırdım. Bu, məni hədsiz sıxırdı. Eyni cümlələri çevir tatı-vur tatı bir yerə yaz... Elə bil, özümü kaleydoskopa salınmış kimi hiss edirdim. Akvarium balığıydım... Okeana atılmaq istəyirdim.\nZaman keçdi, "Mərkəz" qəzetinə düzələsi oldum. Quru maaşa. Ədəbiyyat səhifəsini mən hazırlayırdım. O günləri bikef-bikef şəhərdə gəzəndə Seymur Baycanla rastlaşdım. Əl tutub görüşdük, sonra da “Şirzadın kafesi”nə getdik. Orda Seymur kefimin açılmadığını görüb harda işlədiyimi soruşdu. Kədərlə "Mərkəz" qəzeti” - dedim. Seymur ciddiləşdi, tam ciddi şəkildə mənə dedi ki, o qəzetdə işləməyin sənə sonralar çox şey verəcək.\n"Mərkəz"də dövrün tanınmış simaları ilə müsahibələr eləmişdim. Yadımdadır, Vaqif Səmədoğluyla balaca müsahibəmiz olmuşdu. Soruşmuşdum ki, kimləri bəyənirsiniz bizim yazıçılardan? O da demişdi, Ayxan, indi birini deyəcəm, o biri yaddan çıxacaq, mən cəhənnəm, dədəmi söyəcəklər. Bu sözləri qəzet sərlövhəyə çıxardı və səhəri gün hamı o müsahibədən danışdı. Qəzetlə bağlı xatirələrim elə qəribə, elə ağlasığmazdır ki, onları yazmağa dil də, qələm də, üstəlik klaviatura da acizdir.\n"Ekspress" qəzetində yazılar yazdığım vaxt eyni vaxtda qarovulçu işləyirdim. Gecədən ta səhərə qədər mənə həvalə olunan güldanları qoruyurdum. Hər gün “nəşəxor”larla, fahişələrlə, “alkaşlar”la savaşırdım. Məlikməmməd kimi barmağımı kəsib duz vurur, yatmamaq üçün hər cür hoqqa çıxarırdım. O günləri "Ekspress" qəzetində bu ruh halımı əks etdirən pessimist, sentimental yazılar yazırdım. İndi o qəzetdəki yazılarım qabağıma çıxanda deyirəm, bu nədir yazmışam, əməlli-başlı ağlaşma qurmuşam.\nGün gəldi, dövran dəyişdi, əsgərliyə gedib gəldim və... işsiz qaldım. Hara baş vurdumsa, xeyri olmadı. Dedilər, maliyyə yoxdur, get başına çarə qıl.\nMən də nə elədim?\nYazdım ki, mətbuatda mənə iş yoxdur, varlı adamların evlərində qulluqçu işləyə bilərəm. Bu status əməlli-başlı reaksiya doğurdu, gündəm yaratdı, hamı bu haqda danışmağa başladı. Düzü, belə olacağını gözləmirdim. Hətta rəhmətlik Fikrət Qoca mənə acıqlanmış və mətbuata demişdi ki, getsin "axrana" işləsin, ağlamasın, indi hamı çətinliklə yaşayır. Torpağı xəbər aparmasın, o vaxt Fikrət Qocanın dediklərindən bir nəticə çıxarıb təzədən qarovulçu işinə qayıtmağı da düşünmüşdüm.\nO statusdan sonra mənə xeyli iş təklifi gəldi, jurnalistikadan tutmuş kuryer işinə qədər. O qədər çox zəng gəlmişdi ki, axırda telefon dözə bilməyib müvəqqəti özündən getdi.\nTelefon özünə gələndə... APA -nın rəhbəri Vüsalə Mahirqızı yazdı mənə və təklif elədi ki, heç yerə getməyim, elə Kulisdə işləyim.\nOturub fikirləşdim və qərar verdim ki, ən yaxşısı Kulisdir. Niyə? Çünki ora mənə daha rahat olacaqdı.\nƏdəbiyyat söhbətləri, yaradıcı mühit...\nKulisə gəlib çıxdım. İlk günlər kollektivə öyrəşmək üçün yaman tər tökməli oldum. Kulis elə-belə yer deyildi. Tək istedad məsələsi deyildi orda işləmək, həm də məsuliyyət lazım idi. Belə günlərin birində, səhv eləmirəmsə, elə Mətbuat Günü mənə sorğu tapşırdılar. Telefonçu qıza dedim ki, Qulu Məhərrəmlini yığ. Qız yığdı, mən də danışdım. Sorğunu hazırlayıb qoyduq səhifəyə. Bir azdan Qulu Ağsəs zəng elədi ki, bəs Ayxan, mənim cavabımı almısan, amma Qulu Məhərrəmlinin şəklini vermisən. Birtəhər üzrxahlıq eləyib başa saldım ki, o biri Quluya zəng edəcəkdim, səhv olub.\nƏslində, qız səhv zəng eləmişdi. Mən də o qədər yorulmuşdum ki, Qulu Ağsəsin səsini tanıya bilməmişdim. Tez, əlim-ayağım bir-birinə dolaşa-dolaşa Qulu Məhərrəmliyə zəng elədim. Dedim, Mətbuat Günü ilə bağlı sorğudur... Qulu müəllim sözümü kəsib dedi ki, elə mənim adıma yazdığınız o cavab kifayətdir, ver getsin, heç bir əlavəm yoxdur.\nBu mənim ilk günlər yaşadığım ən maraqlı hadisə oldu.\nKulis mənim üçün məktəb olub və özümü həmişə ora gedən şagird kimi hiss eləmişəm. İndi də şagirdliyə davam eləyirəm.\nSadəcə qiyabi şəkildə.\nNə qədər sənə qarşı çıxsalar, çoxlu düşmən qazansan da xeyli səni mutlu edən oxucular da olur.\nOna görə də yazmaq çox gözəldir.\nYazan hər kəsi təbrik edirəm!


Bakı Avropada “qaz savaşı”nı udur » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nYeddi ölkənin və onlarla şhirkətin birlikdə reallaşdırdıqları Cənub Qaz Dəhlizi (CQD) layihəsi başa çatmaq üzrədir. İşlər artıq son mərhələlədir.\nLayihənin inşa və tikinti işləri ilə bağlı sonuclanma dönəminə qalmış vaxt azaldıqca, müzakirələr, iddialar, mənasız açıqlamalar və ittihamlar da artır.\nHədələr və vaysınmalar da öz yerində.\nƏslində, başqa cür ola da bilməzdi.\nCənub Qaz Dəhlizi layihəsinin məqsədi "Şahdəniz” qaz-kondensat yatağının tammiqyaslı işlənməsi, bu zaman hasil ediləcək təbii qazın genişləndiriləcək Cənubi Qafqaz Qaz Boru Kəməri (CQBK) və yeni tikiləcək TANAP və Trans-Adriatik Boru Kəməri (TAP) vasitəsilə Türkiyə və Cənubi Avropaya ixracını təmin etməkdir. Layihənin əsas məqsədi Avropaya qaz tədarükünün təhlükəsizliyinin təmin edilməsi və artırılmasıdır.\nCənub Qaz Dəhlizi eyni zamanda cənubi Qafqaz qaz boru kəmərini (Bakı-Tbilisi-Ərzurum) genişləndirmək, həmçinin Türkiyədə TANAP qaz kəmərinin tikintisini və Avropada TAP qaz kəmərini genişləndirilməsi üzrə layihədir. Bu layihə çərçivəsində hasil ediləcək təbii qaz Azərbaycan, Gürcüstan, Türkiyə, Yunanıstan, Bolqarıstan, Albaniya ərazisindən və Adriatik dənizinin dibindən keçməklə İtaliyaya qədər 3500 kilometrdən artıq uzanan boru kəmərləri vasitəsilə çatdırılacaq.\nİlk qazın 2018-ci ilin sonlarında Gürcüstan və Türkiyəyə təchiz edilməsi planlaşdırılır. Avropaya isə qaz təchizatının Azərbaycanda dənizdə ilk qaz hasil edildiyi vaxtdan bir ildən bir qədər çox müddət keçdikdən sonra gerçəkləşəcəyi gözlənilir. Cənub Qaz Dəhlizi boru kəməri sistemi elə layihələndirilib ki, gələcəkdə mümkün əlavə qaz həcmlərinin təchiz edilə bilməsi üçün onun ötürücülük gücü öz ilkin ötürücülük gücünün iki misli qədər artırıla bilər.\nBütün bunlar ötə məqam da var. O, Cənub Qaz Dəhlizinin çox yaxın zamanlarda Avropa ilə yanaşı, bütün dünyanın enerji xəritəsini dəyişəcək amilə çevrilməsidir. Bakıdan, "Şahdəniz” yatağından başlayacaq boru kəməri təxminən bir il sonra Azərbaycanın təbii qazını Cənub-Şərqi Avropa ölkələrinə çatdıracaq. Bununla da bölgənin və dünyanın böyük dövlətlərinin geosiyasi oyunları nəticəsində həmin regionda yaranmış təbii qaz təminatı problemi həll olunacaq.\nƏvvəlcə daha bir fakt.\nICGB layihə şirkəti IGB üçün mühəndis-sahibkarın seçilməsi üzrə dövlət satınalmaları prosedurunu uğurla yekunlaşdırıb. ICGB tərəfindən təyin olunan komissiya TIBEI konsorsiumunu podratçı qismində seçib. Konsorsium əsas xidmətlər paketinə daha qənaətcil qiymət təklif edib – 5,67 milyon avro.\nTIBEI – "Tractebel Engineering SA” (Belçika), "Tractebel Engineering SRL” (İtaliya), "INTBER GMBH” (Avstriya), "psilon Consult OOD” (Bolqarıstan) və "Engineering EAD” (Bolqarıstan) şirkətlərini özündə birləşdirən konsorsiumdur.\nMühəndis-sahibkarın seçilməsi layihənin yekunlaşdırılması üçün 3 əsas tenderdən biridir. Mühəndis-sahibkar hazırlıq mərhələsi və tikinti prosesi zamanı IGB layihəsinin reallaşdırılmasına nəzarət edən əsas müqaviləçidir.\nFaktın açması isə budur ki, Rusiya yaxın dövrdə Ukrayna ərazisindən Avropaya təbii qaz tranzitinei tamamilə dayandırmaq və bu minvalla Cənub-Şərqi Avropada "mavi qaz” təminatı ilə bağlı prolblemin yaranmasına təkan vermək niyyətindədir.\nTürkiyə prosesləri əvvəlcədən təxminlədiyindən Qara dənizin təki ilə Rusiyadan "Türk axını” adlı yeni qaz boru kəməri çəkilməsinə nail olub.\nRusiyanın "Qazprom” şirkəti isə artıq fəal işə başlayıb. Şirkət Bolqarıstana xəbərdarlıq yollayaraq gələn ilin əvvəlindən etibarən Transbalkan boru kəməri ilə qaz tranzitinin dayandırılacağını bəyan edib. "Türk axını” kəmərinin ikinci marşrutunun Avropaya çəkilməsi ilə bağlı ehtimallar da səbatlı deyil. Rusiyanın təbii qazını Avropa bazarına çıxarmağı nəzərdə tutan "Şimal axını-2” layihəsi təki, "Türk axını” da ABŞ-ın maneələr yaratmağa, başa çatmasına imkan verməməyə çalışdığı marşrutdur.\nBu arada Avropa Birliyinin Daimi Nümayəndələr Komitəsi AB ilə Avropa Parlamenti arasında qaz anlaşmasını təsdiqləyib. Anlaşmaya görə, Avropa Birliyinin energetika sahəsindəki normativləri üçüncü ölkələrdən AB dövlətlərinə çəkilən bütün qaz boru kəmərlərinə şamil olunur. Tələbə dəniz təki ilə çəkilən boru kəmərləri də daxildir.\nAnlaşma faktiki olaraq "Şimal axını-2” layihəsinə qarşı yönəlsə də, "Türk axını” marşrutu ilə bağlı işlərin də səngidiləcəyi əsla şübhə doğurmur.\nABŞ da Avropa Birliyinə təzyiq edərək "qoca qitəyə” daha çox təbii qaz satmağa çalışır. ABŞ-ın energetika naziri Rik Perri CERAWeek energetika konfransında açıq deyib: "Demək istədiyim əsas məsələ budur – paylaşmağa hazır olduğumuz böyük ehtiyatlarımız var. Amerika energetikasının yeni erası başlanır”.\nOnun sözlərinə görə, 2025-ci ildə dünyada təbii qaz və neft hasilatı artımının tam yarısı ABŞ-ın payına düşəcək. ABŞ artıq 5 qitədə 34 ölkəyə maye qaz satır. Amerikalılar Avropaya qaz satışını elə bu il artırmaq istəyir və bununla "transatlantik enerji təhlükəsizliyini möhkəmlədəcəyini” deyirlər.\nVaşinqton onu da vurğulayır ki, Avropa Birliyi ölkələrinin Rusiyadan təbii qaz satın almaları Moskvaya "Avropanın bir sıra ölkələrinə təzyiqlər göstərməyə imkan verir”.\nABŞ ilə Rusiya Avropa bazarları uğrunda mübarizə apararaq əsl energetika savaşına başladıqları bir zamanda Azərbaycan emosional bəyanatlar səsləndirmədən, əsəbləri tarıma çəkəcək açıqlamalar vermədən "Şahdəniz” yatağında hasil ediləcək qazı "qoca qitə”yə aparacaq boru kəmərini Avropanın mərkəzinədək uzatmaqba davam edir.\nLayihələrini reallaşdırmağa çalışan Rusiyadan və Avropaya maye qazı yenicə satmağa başlayan ABŞ-dan fərqli olaraq Azərbaycanın geosiyasi baxımdan fenomen təsiri bağışlayan Cənub Qaz Dəhlizi Avropada heç bir maneələr görmədən, Qərbin müqaviməti ilə rastlaşmadan irəliləyir.\nCənub Qaz Dəzlinin son mərhələsi olan 4,5 milyard dollarlıq Transadriatik boru kəmərinin (TAP) inşası ilə bağlı işlərin artıq 90 faizi tam başa çatıb.\n"Fitch Ratings” beynəlxalq reytinq agentliyi də bu günlərdə "Cənub Qaz Dəhlizi” QSC-nin avrobondlarının uzunmüddətli reytinqini "BB+” səviyyəsində təsdiqləyib və "stabil” adlandırıb. Həmin avrobondlar da hər biri 1 milyard dollarlıq iki emissiyadan sonra məhz belə reytinqin sayəsində sürətlə satılaraq böyük gəlir gətiriblər.\n9,6 milyard dollarlıq investisiya yatırılmış Cənub Qaz Dəhlizinə bu ilin sonunadək daha 900 milyon dollar sərmayə qoyulacaq.\nBu isə Rusiya və ABŞ-ın reallaşdırmaq istədikləri layihələrdən fərqli olaraq Cənub Qaz Dəhlizinin sərmayə və sərmayədar axtarışı problemi ilə üzləşmədiyini, layihənin çox böyük effektivlik səviyyəsinə malik olduğunu göstərir.\nBeləlikdə, layihə mürəkkəb siyasi problem müstəvisini tərk edərək sırf texniki məsələyə dönüb.\nAzərbaycan daha bir möhtəşəm layihəni başa çatdırmaq üzrədir.\nVə onu da unutmayaq ki, Avropa Birliyinin Rusiya qazından asılılığını azaldacaq layihənin böyük perspektivləri var. Türkmənistan, İraq, İsrail və sanksiyalarla bağlı məsələlər həll olunarsa İran da Cənub Qaz Dəhlizinə qatıla bilərlər.\nGələcəkdə layihə ilə ildə 32 milyard kubmetr təbii qaz nəql oluna bilər.\nAvpopa Birliyi ölkələri də məhz bu səbəbdən Azərbaycanla tərəfdaşlığı və əməkdaşlığı daha da gücləndirməyə çalışırlar.


Qardaşlarım əməli- qanunsuz silah saxlama, quldurluq...\nTaksi sürücüsünə qarşı quldurluq edən dəstə hakim qarşısına çıxarılıb. Onlar arasında keçmiş məhkumlar da var.\nMusavat.com xəbər verir ki, Bakı Ağır Cinayətlər Məhkəməsində quldurluq etməkdə təqsirləndirilən Sahib Cəfərli, onun qardaşı Mehdi Cəfərov və Azər Ağacanovun cinayət işi üzrə məhkəmə iclası başlayıb.\nHakim Novruz Kərimovun sədrliyi ilə keçirilən məhkəmə iclasında təqsirləndirilən şəxslərin anket məlumatları dəqiqləşdirilib.\nTəqsirləndirilən şəxslər ötən il noyabrın 26-da saat 1 radələrində Yasamal rayonunun Moskva prospektində 3 nəfər naməlum şəxs Sumqayıt şəhər sakininin idarə etdiyi “London-Taxi” markalı avtomobilə sərnişin qismində minərək Xırdalan şəhərinə gediblər.\nOrada sürücünü bıçaqla hədələyərək 63 manat pulunu və mobil telefonunu alaraq, hadisə yerini tərk ediblər.\nTəqsirləndirilən şəxslərin digər cinayətləri də müəyyən edilib. İş üzrə 11 nəfər zərərçəkmiş qismində tanınıb.\nOnlara Cinayət Məcəlləsinin 181.2.1-ci (qabaqcadan əlbir olan bir qrup şəxs tərəfindən quldurluq) maddəsi ilə ittiham verilib.\nƏmlak satanların diqqətinə - Belə dələduzlardan özünüzü qoruyun


ABŞ ilə Taliban arasında ilk rəsmi görüş keçirilib | TRT Azerbaycan\nABŞ ilə Taliban aras...\nABŞ ilə Taliban arasında ilk rəsmi görüş keçirilib\nAmerika Birləşmiş Ştatları (ABŞ) Dövlət Departamentinin sözçüsü Ned Price bu barədə məlumat yayıb.\n11.10.2021 ~ 18.11.2021\nPricein sözlərinə görə , Amerikalı rəsmilər ilə Taliban nümayəndələr arasındaki görüş 9-10 oktyabr tarixlərində Qətərin paytaxtı Dohada baş tutub. ABŞ-nın fərqli dövlət quruluşlarından rəsmilərin iştirak etdiyi danışıqlarda Əfqanıstanda cərəyan edən proseslər müzakirə edilib. Əfqanıstandan çıxmaq istəyən amerikalılar və digər ölkələrin vətəndaşlarının təhlükəsiz təxliyəsi mövzuları və qadınların adekvat təmsil olunması başda olmaqla ölkədəki insan haqları problemləri müzakirə edilib. ABŞ-ın Əfqanıstan xalqına birbaşa kömək edəcəyi vurğulanan danışıqlarda yol xəritəsinin Talibanın sözlərindən daha çox hərəkətlərinə baxaraq müəyyənləşdirəcəyi qeyd edilib.\nXatırladaq ki, 15 avqust 2021-ci ildə Taliban paytaxt Kabili mühasirəyə salaraq nəzarəti ələ keçirdi. Prezident Əşrəf Qani isə həmin gün axşam saatlarında ölkədən çıxdı. 30 Avqust 2021-ci ildə ABŞ Mərkəzi Qüvvələrinin (CENTCOM) Komandanı General Kenneth McKenzie, ABŞ qüvvələrini Əfqanıstandan çıxarma prosesinin tamamlandığını və ABŞ-ın Əfqanıstandakı 20 illik hərbi varlığının sona çatdığını açıqladı.\nEtiketlәr: #Əfqanıstan , #Ned Price , #ABŞ ilə Taliban


Dəbdə yorğan effekti - FOTO :: Son.az - Son xəbərlər, Azərbaycan xəbərləri, son veziyyet, son melumat, son xeber ) Bizi izləyin\nƏlaqə 25 Apr 2017 10:45\nDəbdə yorğan effekti - FOTO\n19 Okt 2016 23:52:00\nYumşaq yorğanları xatırladan sırıqlı kurtkalar soyuqdan qorunmaq üçün ən layiqli alternativdir.\nBu xəbəri də oxu: Mart ayında pilot ərazilərdə sığortalı əhaliyə 163 min tibbi xidmət göstərilib\nPublika.az xarici mətbuata istinadən xəbər verir ki, dizaynerlər bu mövsüm sırıqlı kurtkalara daha çox diqqət yetirib. Əgər canınızı isti saxlayan nə isə axtarırsınzısa, onda sırıqlı kurtkalardan qorxmaq lazım deyil. Əksinə, bu geyim mövsümün trendləri arasında ən iddialı namizəddir. Yeri gəlmişkən, sırıqlı kurtkaların zəngin tarixi çox-çox uzaq keçmişə gedib çıxır. Belə kurtkaları I Pyotr dövründən əvvəl Rusiyanın Patriarxı geyinirdi. O dövrdə "bədəni qızdır" adlandırılan bu geyimin sırıqlarının səliqəli olmasına xüsusi fikir verilir, üzərini gözəl naxışlarla bəzəyirdirlər. Buradan belə nəticəyə gəlmək olar ki, müasir sırıqlı gödəkcələr onların prototipidir.\nSırıqlı kurtkaların dəbə minməsi 90-ci illərin sonlarına təsadüf edir. Müasir modapərəstlərin qarderobunun əvəzedilməz kurktaları Martin Marjelanın sayəsində dəbə daxil olub. Belə ki, o, 1999-ci ildə kolleksiyasında qar kimi ağappaq sırıqlı kurtkalar təqdim etmişdi. Sonralar digər dizaynerlər Maritinin fikrindən bəhrələnərək öz kolleksiyalarında da bu geyimə böyük verir.\n"Acne Studios" moda evinin dəfiləsində yorğan kimi bürünə biləcəyiniz yaxalıqsız sırıqlı kurtkalar nümayiş olunub. Bu günlərdə isə "Uniqlo U" xəttinin debüt kolleksiyasında da orijinal modellərə rast gəlmək mümkündür. Sırıqlı kurtkalar həm uzun, həm də qısa versiyalarda təqdim olunub. Xüsusi qeyd etmək lazımdır ki, cari mövsümdə uzun və daha həcmli modelləri aktualdır. Hündürboy qızlara dizdən aşağı, qısa boylu və miniatür xanımlara isə qısa, amma həcmli modellərə yaraşacaq.\nMötəbərliyi gücləndirmək üçün kişisayağı geyinməyi sevən qadınlara kişi mağazalarına da nəzər salmağı məsləhət görürük, həmçinin kurtkanın bir-iki ölçü böyük olmasının da ciddi qüsuru yoxdur. Bu stili vodolazka və ya əla sviterlər tamamlayacaq.\nUlduzların arasında sırıqlı kurtkaların əsas pərəstişkarı şübhəsiz ki, Rihannadır. Odur ki, bu mövsüm məhz onun tərzindən nümunə götürün.\nMüğənni ərinin yanında... - FOTO\nMüğənniliklə yanaşı, model kimi də fəaliyyət göstərən Keyti Pris t\n19 Okt 23:46\nXarizma yerlə bir oldu: Aslanı ağaca dırmaşdırdılar - FOTO\nVəhşi təbiətdə təsadüf olunmayan bir hadisə yaşanıb. Son.az publika.a\n19 Okt 23:43\nAçılmayan sirli UNO hadisəsi - Yoxa çıxan pilotun səs yazısı - VİDEO\nYadplanetlilərin varlığını təsdiq etmək üçün bir çox araşdırmalar a\n"X Factor" ulduzu çimərlikdə diqqət mərkəzində - FOTO\n"X Factor" ulduzu Keyt Veissel tətilə çıxıb.\n19 Okt 23:37\nSuriyada müharibə Hələbin hökumət qüvvələri tərəfindən ələ keçiri\n19 Okt 23:33\nZibil atmağa bu geyimdə çıxan Lisa biabır oldu - FOTO\nBritaniyanın tanınmış siması Lisa Appleton küçəyə biabırçı geyimdə Ətraflı\n19 Okt 23:27\nOrta məktəblərin birində müəllim şagirdin gündəliyinə qəribə\nTanınmış model 2017 üçün soyundu - FOTO\n"The Celebrity Big Brother" in ulduzu 32 yaşlı Kasey Baçelor t�\n“Əsas odur ki, matç zamanı meydan yaxşı səviyyədə olsun. Bu stadionda Ətraflı


2021, 06 May, Cümə axşamı, Bakı vaxtı 14:13\nMayın 17-si Homofobiya Əleyhinə Beynəlxalq Gün kimi qeyd olunur.\nBeynəlxalq Lezbiyan və Qey Assosiasiyası Avropada qey, lezbiyan, transseksual, biseksual və interseksualların hüquqlarına dair hesabatını açıqlayıb.\nAvropa ölkələrini əhatə edən hesabatda Azərbaycanın da adı var. Təşkilatın hazırladığı «Avropa Göyqurşağı Xəritəsi»ndə Azərbaycanda LGBT-nin (Lesbian, Gay, Biseksual, Transseksual) hüquq və azadlıqlarının vəziyyəti mənfi 4 balla qiymətləndirilib.\nAzərbaycanda cinsi azlıqların problemləri ilə məşğul olan «Gender və İnkişaf» Qeyri-Hökumət Təşkilatının sədri Kamran Rzayev deyir ki, Azərbaycan cəmiyyətində homofobiya çoxdur:\n«AMMA ATMACALAR ÇOX OLUR»\n«Həm də camaat toplu halda - 10-15 nəfər birlikdə olanda homofobiya özünü daha çox göstərir. Məsələn, 10 nəfərə yaxınlaşıb sual versək ki, «siz homofobsuz?», deyəcəklər, hə. Amma onlara ayrı-ayrılıqda yaxınlaşsaq, ola bilər ki, 6-sı homofobdur, 4-ü yox. Bakıda küçədə kim necə istəyir, gəzir. Kimsə nə daş atar, nə də döyər. Amma atmacalar çox olur».\nBeynəlxalq Lezbiyan və Qey Assosiasiyası Azərbaycana verdiyi mənfi balı bir neçə göstəriciyə görə hesablayıb. Ölkədə insanların seksual oriyentasiyasına görə müdafiəsinin olmadığı, eynicinsli nikahın tanınmadığı\nÇexiyada qey-parad, 28 iyun 2008\nhesabatda əksini tapıb.\nKamran Rzayev deyir ki, Azərbaycanda homoseksuallar qanunla təqibə məruz qalmasalar da, müdafiəsizdirlər:\n«EVDƏKİLƏR XƏSARƏT YETİRƏ BİLƏRLƏR»\n«Evdəkilər xəsarət yetirə bilərlər. Məişət zorakılığı bizdə çoxdur. Yəni, ata, ana, qardaşı tərəfindən daha çox zora məruz qalırlar, nəinki bayırda. Bizdə, məsələn, qanunda yazılıb ki, dinindən, irqindən və s. asılı olmayaraq bütün insanlar bərabərdir. Amma «seksual oriyentasiyadan» sözü yazılmayıb. İki kəlmədir, amma çox şeyi dəyişdirə bilər».\nKamran Rzayevin fikrincə, Azərbaycanda qeylərlə müqayisədə lezbiyanların vəziyyəti daha ağırdır:\n«LEZBİYANLARI ZORLA ƏRƏ VERİRLƏR»\n«Azərbaycanda, ümumiyyətlə, qadınların vəziyyəti ağırdır. Bir də var sən lezbiyan qadın olasan. 18-20 yaşlarında artıq başlayırlar ki, «niyə ərə getmirsən?», «ərə getməlisən» və s. Zorakılıq çoxdur. Zorla ərə verirlər lezbiyanları. Onlar da təbii ki, istəmirlər, çünki qadını sevərək kişi ilə yaşaya bilməzlər».\nTəşkilat sədri deyir ki, Azərbaycan ailəsində homoseksual olduğuna görə basqıya qalanlar arasında çıxış yolunu intiharda görənlər də az deyil.\nBraziliyada qey-parad, 6 iyun 2010\nAzərbaycanda homoseksualların statistikası aparılmır. Amma Ümumdünya Səhiyyə Təşkilatına görə, hər ölkədə əhalinin ən azı 4 faizi homoseksualdır.\nBeynəlxalq Lezbiyan və Qey Assosiasiyasının bu hesabatında cinsi azlıqlara ən çox haqq tanıyan ölkələrə 21 balla İngiltərə başçılıq edir.\nMütəxəssislər bu sənəddə Ermənistana da Azərbaycanla eyni qiyməti veriblər – mənfi 4 bal. Gürcüstan isə Cənubi Qafqazda bu baxımdan irəlidədir – müsbət 1 bal.\nÖtən ay Gürcüstanda prezident Mikheil Saakashvili Cinayət Məcəlləsinə dəyişiklik edərək, ora seksual oriyentasiyaya görə diskriminasiyanı pisləyən maddə salıb.\nGürcüstanda dindarlarla seksual azlıqlar arasında qarşıdurma\nObama homoseksualların evlənməsinə pis baxmır


Rusiya XİN: Ermənistan-Azərbaycan sərhədindəki insidentlər siyasi və diplomatik yolla həll olunmalıdır - Antenn Radio\nRusiya XİN: Ermənistan-Azərbaycan sərhədindəki insidentlər siyasi və diplomatik yolla həll olunmalıdır\n22 İyul 2021 | 19:15\n“Rusiyanın Azərbaycan və Ermənistanla yaxın əlaqələri var. Rusiya Ermənistan-Azərbaycan dövlət sərhədindəki vəziyyətə böyük diqqət ayırır. Həmçinin, Rusiya sülhməramlı qüvvələrinin olduğu Dağlıq Qarabağdakı vəziyyət də diqqətimizdədir”.\nO bildirib ki, Rusiya regionda sabitliyin qorunmasına və dinc həyatın Dağlıq Qarabağa qaytarılmasına mühüm töhfə verir.\n“Humanitar vəziyyətin normallaşmasında iştirak edirik. Eyni zamanda, Bakı və İrəvan arasında etibarın artırılmasına kömək edirik. Gələcəkdə BMT və UNESCO-nun missiyalarının bölgəyə girişinin təminatına dəstək verəcəyik. Əlbəttə ki, Azərbaycanla Ermənistan sərhədində regional vəziyyətə aktiv təsir göstərən və tərəflər arasında dialoqa kömək etməyən hər hansı eskalasiya bizi narahat edir. Bu, mülki vətəndaşlar arasında itkilərə gətirib çıxarır.\nBizim mövqeyimiz aydındır: sərhəddəki insidentlər siyasi və diplomatik yolla həll olunmalıdır. Qarşıdurma yaradan narrativlərdən çəkinməyin və qarşılıqlı qəbul olunan kompromislər tapmağın tərəfdarıyıq. Hər iki tərəfə də söylədiyimiz budur. Davamlı de-eskalasiyanın Azərbaycan və Ermənistan sərhədində münasibətlərin normallaşmasına yönəlmiş davamlı səylərlə təmin edilə biləcəyinə əminik. Bizdə kartoqrafik materiallar var ki, bu, tərəflər arasında münasibətlərin inkişafına kömək edəcək. Hər iki tərəfin nazirlikləri ilə yaxın təmasdayıq”, - deyə M. Zaxarova vurğulayıb.


Ekspertlərin almağa məsləhət gördüyü 6 problemli avtomobil – SİYAHI - FED.az\n11:13 26 Noy 2021\nAvtomobil ekspertləri tez-tez ən yaxşı avtomobillər reytinqlərini tərtib edirlər. Bununla belə, bəzən onlar həqiqəti əks etdirmir.\nFED.az biznes və maliyyə xəbərləri portalı Banker.az-a istinadən xəbər verir ki, Böyük Britaniyanın “What Car?” nəşri ikincil bazarda ən populyar avtomobillərin sahiblərindən müsahibə alaraq onların hansı nasazlıqlarla üzləşdiyini və təmirə nə qədər pul xərcləməli olduqlarını öyrənib. Məlum olub ki, işlənmiş avtomobillərin reytinqindəki liderlər əslində tez-tez xarab olur və onları təmir etmək olduqca baha başa gəlir.\nNissan Qashqai 2014-2020-ci il buraxılışı\n“Qashqai” – avtomobil bazarında liderlərdən biridir. Jurnalistlər və avtomobil mütəxəssisləri işlənmiş “Nissan Qashqai” almağı məsləhət görsələr də, nəşr bunun yanlış seçim olduğunu müəyyən edib.\nMəlum olub ki, bu avtomobilin alıcıları tez-tez variator və akkumulyatorun sıradan çıxması ilə qarşılaşır.\nNissan Juke 2010-2019-cu il buraxılışı\nDizaynı sayəsində bu avtomobil dəfələrlə mübahisə obyektinə çevrilib – bəziləri onun fərqlənən qeyri-adi dizaynını bütləşdirir, bəziləri isə krossoveri köhnəlmiş idman ayaqqabısı ilə müqayisə edir.\n“What Car?” nəşrinin apardığı araşdırmanın nəticələrinə görə, 2010-2019-cu illər arasında istehsal edilmiş “Nissan Juke” sahiblərinin demək olar ki, 40%-i ilk beş ildə mühərrik problemləri ilə üzləşir.\nPeugeot 2008, 2013-2019-cu il buraxılışı\nBu avtomobil sahiblərinin 16%-i istismarın ilk beş ilində müxtəlif problemlərlə toqquşur. Onların əksəriyyəti avtomobilin əsas komponenti – tormoz sistemi ilə əlaqəli olur.\nFord Fiesta 2017-ci ildən sonrakı buraxılışı\n“Fiesta” ən populyar və ikincil bazarda hələ də aktual olan avtomobil modellərindən biridir. “What Car?” mütəxəssisləri onun müasir elektron sistem, yüksək keyfiyyətli işləmə materialları və əla idarəetməsi haqqında danışırlar.\nLakin modelin başqa, daha az cəlbedici tərəfi də var – mühərrikin tez-tez sıradan çıxır.\nOpel Astra 2015-ci ildən sonrakı buraxılışı\nMDB məkanında “Astra” avtomobili “Volkswagen Golf” qədər populyardır. Buna baxmayaraq, avtomobilin ingilis istifadəçilərinin üçdə biri elektron sistem, batareya və sürətlər qutusunu sıradan çıxması kimi ciddi problemlərlə üzləşir.\nNissan X-Trail 2014-2021-ci il buraxılışı\nƏn “yaxşı” avtomobillərin daha bir lideri “Nissan X-Trail”dir. Bununla belə, Britaniyada aparılan araşdırmada model axırdan birincidir. Sorğulananların demək olar ki, 40%-i sputnik naviqasiyası istisna olmaqla, avtomobilin bütün hissələrinə təsir edən nasazlıqlarla qarşılaşır.


Duanın keyfiyyətini artırmaq üçün 5 addım\nAna səhifə » DUALAR VƏ ZIYARƏTNAMƏLƏR » Dualar » Duanın keyfiyyətini artırmaq üçün 5 addım\n26 aprel 2018 2 910 DUALAR VƏ ZIYARƏTNAMƏLƏR / Dualar 0\nAllah Təala dua etməyin keyfiyyətini Qurani-Kərimin vasitəsilə bizlərə öyrətmişdir.\n1. Dua gərək Allaha həmd və mədh ilə başlasın. "(Haqqın hökmdarlıq yeri və dünyanın idarə olunması fərmanlarının verilmə məkanı olan) Ərşi daşıyanlar (mələklər) və onun ətrafında olanlar Rəbblərinə sitayiş etməklə yanaşı, Onu pak sifətlərlə mədh edər, Ona (öz məqamlarına məxsus) iman gətirər, (insanlardan) iman gətirmiş kəslər üçün bağışlanma diləyər (və deyər)lər: «Ey Rəbbimiz! Rəhmət və elmin hər şeyi əhatə etmişdir. Odur ki, tövbə edərək (etiqad və əməldə) Sənin yolunu gedənləri bağışla və onları Cəhənnəm əzabından qoru!»”. ("Ğafir” 7).\n2. Dua etməzdən əvvəl duanı salavatla zinətləndirmək lazımdır. Yəni, həm Allaha, həm Peyğəmbərə (s) və həm də pak əhlinə salam verərək, duaya başlamaq lazımdır. Duanın ortasında və sonunda da salavat deyilməsi – tövsiyə olunan əməllərdəndir.\n3. Qəlbi və ruhu günahın çirkinliyindən təmizləmək lazımdır. Ona görə də dua edən zaman günahları etiraf edib onlara görə tövbə etmək lazımdır.\n4. Sonra hacəti dilə gətirib, Allaha yalvarmaq və hətta ağlamaq lazımdırki, Allah dua edənə nəzər salsın.\n5. Duanın sonunda isə Allahın sifətlərindən birinə təvəssül edib, duanı bitirmək lazımdır. Misal üçün demək olar ki, "Birəhmətikə, ya Ərhəmər-Rahimin!”. (Tebyan)\nDua – möminin silahıdır. Ondan istifadə etməyin yollarını bilmək lazımdır ki, ondan daha çox bəhrələnə bilək.


Kür çayının aşağı axınında suyun səviyyəsi artıb – Nazirlik\n26 Oktyabr 2018 - 15:38\nKür çayının aşağı axınında suyun səviyyəsi artıb –Nazirlik\nEkologiya və Təbii Sərvətlər Nazirliyinin Milli Hidrometeorologiya Departamentinin verdiyi məlumata görə, hazırda Böyük Qafqazın Quba-Xaçmaz bölgəsi çaylarında sululuq ongünlük normanın 55-65, Kiçik Qafqazın çaylarında 90-120, Lənkəran-Astara çaylarında 10-30, Naxçıvan Muxtar Respublikası çaylarında isə 5 faizini təşkil edir.\nNazirliyin mətbuat xidmətindən AZƏRTAC-a bildiriblər ki, oktyabrın 26-da Kür çayının Qıraqkəsəmən məntəqəsində suyun səviyyəsində 3 santimetr artım müşahidə olunub. Hazırda məntəqədə su sərfi saniyədə 80 kubmetr olmaqla ongünlük normanın 48 faizini təşkil edir. 2017-ci ildə isə bu rəqəm saniyədə 167 kubmetr təşkil etməklə ongünlük normanın 101 faizinə bərabər olub.\nQanıx çayının Əyriçay məntəqəsində suyun səviyyəsində dəyişiklik qeydə alınmayıb. Hazırda məntəqədə su sərfi saniyədə 66,5 kubmetr olmaqla ongünlük normanın 72 faizini təşkil edir. Ötən il isə bu göstərici saniyədə 62 kubmetr təşkil edərək ongünlük normanın 67 faizinə bərabər olub.\nOktyabrın 26-da Kür çayının aşağı axınında suyun səviyyəsində əsasən artım müşahidə olunub. Belə ki, suyun səviyyəsi Kür çayının Şirvan məntəqəsində 2, Salyanda 10, Bankədə 5 santimetr artıb, lakin Surrada 6, Araz çayının Novruzlu məntəqəsində isə 3 santimetr azalıb.\nHazırda Surra məntəqəsində suyun səviyyəsi 333 (2017-ci il oktyabrın 26-da 350 sm), Şirvanda 201 (2017-ci il oktyabrın 26-da 203 sm), Salyanda 147 (2017-ci il oktyabrın 26-da 165 sm), Bankədə 172 (2017-ci il oktyabrın 26-da 179 sm), Araz çayının Novruzlu məntəqəsində isə 40 sabtimetrə (2017-ci il oktyabrın 26-da 78 sm) bərabərdir.


Alt Komitənin bərpası Dağlıq Qarabağ münaqişəsinin həllində böyük rol oynayacaq - Azərbaycanın AŞPA-dakı nümayəndə heyətinin rəhbəri (ƏLAVƏ OLUNUB)\nDağlıq Qarabağ Münaqişəsi 28 Yanvar 2011 15:38 (UTC+04:00)\n8-9-cu abzasda Səməd Seyidovun fikirləri əlavə edilib (ilk xəbər 15:18-də yayılıb)\nAzərbaycanın AŞPA-dakı nümayəndə heyətinin rəhbəri əmindir ki, Alt Komitənin bərpası Ermənistan-Azərbaycan, Dağlıq Qarabağ münaqişəsinin həll olunmasında böyük rol oynayacaq.\n"AŞPA Bürosunda Dağlıq Qarabağ üzrə Alt Komitənin fəaliyyəti Azərbaycan həqiqətlərinin dünyaya çatdırılmasında böyük rol oynayacaq və biz də bunun üçün əlimizdən gələni edəcəyik", - Trend-in məlumatına görə, cümə günü jurnalistlərə Azərbaycanın AŞPA-dakı nümayəndə heyətinin rəhbəri, deputat Səməd Seyidov bildirib.\nBüro Alt Komitənin yenidən fəaliyyətə başlaması haqqında qərar verib və İspaniyadan olan deputat, Liberallar Partiyasının üzvü Jordi Xukla i Kosta yekdilliklə (Ermənistan istisna olmaqla) Komitənin yeni sədri seçilib.\nAŞPA-nın Dağlıq Qarabağ üzrə Alt Komitəsi təxminən bir il əvvəl qurumun sədri Lord Rassel Constonun vəfatı ilə əlaqədar öz fəaliyyətini dayandırmışdı. İyunun 21-də başlanan yay sessiyası çərçivəsində Azərbaycan və Ermənistan nümayəndələri görüşərək, Alt komitənin yaradılması məsələsini bir daha müzakirə ediblər. Lakin Ermənistan tərəfinin qeyri-konstruktiv mövqeyinə görə Alt komitə fəaliyyətini bərpa edə bilməyib.\nSeyidov qeyd edib ki, Alt Komitənin tərkibinə hər ölkənin həmməruzəçiləri, Azərbaycan və Ermənistanın AŞPA-dakı nümayəndə heyətlərinin həm iqtidar, həm də müxalifətdən olan millət vəkilləri daxil olacaq.\nAzərbaycan nümayəndə heyətinin sədri Büroda yalnız Alt Komitənin fəaliyyəti ilə bağlı məsələnin müzakirə olunduğunu deyib.\nSəmədov bildirib ki, AŞPA-nın aprel sessiyasında Alt Komitənin toplanması, fəaliyyətinin müzakirəsi və digər məsələlər gündəmdə olacaq.\nDeputat deyib ki, Dağlıq Qarabağ üzrə Alt Komitənin yaradılmasının əsası Azərbaycan Prezidenti İlham Əliyev AŞPA-da Azərbaycan nümayəndə heyətinin rəhbəri olarkən qoyulub.\n"Prezident İlham Əliyev AŞPA-da nümayəndə heyətinin rəhbəri olarkən, Dağlıq Qarabağla bağlı 1416 saylı qətnamənin əsasını qoyub və o qətnamənin daxilində 1-ci bənd Dağlıq Qarabağ üzrə Alt Komitənin yaradılması ilə bağlı idi. Həmin komitə o vaxt yaradılıdı və fəaliyyət göstərdi, öz səmərəsini verdi. Ancaq Komitəyə rəhbərlik etmiş Lord Rassel Consun vəfatından sonra Ermənistan onun fəaliyyətini dayandırmaq və ümumuiyyətlə, bu Komitənin işini pozmaq və onun lazımsız olması haqqında uzun müddət mübarizə apardı. Biz də öz növbəmizdə mübarizə apardıq. Öz mövqeyimizi ortaya qoyduq. Alt Komitənin yaradılmasına çox səylər göstərdik", - Seyidov deyib.


Azərbaycan Parlamentinin deputatları İTRYŞ-yə büdcədən ayrılan vəsaitin artırılmasını istəyirlər – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzərbaycan Parlamentinin deputatları İctimai Televiziya və Radio Yayımları Şirkətinə büdcədən ayrılan vəsaitin artırılmasını istəyirlər. “İctimai Televiziya və Radio Yayımları Şirkəti (İTV) İTV özünü doğruldub, ona görə də quruma büdcədən ayrılan vəsait artırılmalıdır”, – Trend News-un məlumatına görə, çərşənbə günü Ana Vətən Partiyasının sədri (AVP), Milli Məclisin depuatatı Fəzail Ağamalı bildirib.\n“Məni ən çox narahat edən məsələlərdən biri İctimai Televiziyaya ayrılan vəsaitdir. Bu telekanal büdcədən maliyyələşən yeganə telekanaldır ki, Milli Məclisin fəaliyyətini daha çox işıqlandırır, deputatlara imkan yaradır”, – dövlət büdcəsi layihəsinin müzakirəsi zamanı Bütöv Azərbaycan Xalq Cəbhəsi Partiyasının (BAXCP) sədri, millət vəkili Qüdrət Həsənquliyev bildirib.\nOnun sözlərinə görə, Avropa Yayımları Birliyinə üzv olan telekanallar içərisində ən az büdcəsi olan İTV-dir. “İctimai televiziya ən baxımlı və milli kanaldır”, – millət vəkili Fəzail İbrahimli qeyd edib. Onun fikrincə, İTV-nin milli-mənəvi dəyərlərin qorunmasında xüsusi rolu var. “Milli dəyərlərin xalqa çatdırılması sahəsində gördüyü bu işləri nəzərə alaraq İTV-yə diqqətin artırılması məqsədəuyğun olardı”, – millət vəkili əlavə edib.\nDeputat Aynur Quliyeva gələn ilin büdcə layihəsində İTV-yə ayrılan vəsaitə yenidən baxılmasını xahiş edib. “İTV cəmiyyətin bütün problemlərini çiynində daşıyan, ictimaiyyətin maraqlarına fədakarlıqla xidmət göstərən və seçki prosesinin bütün çətinliklərini daşıyan və bu sahədə üzümüzü ağ edən bir televiziyadır. Bu məsələyə diqqət yönəltməyi xahiş edirəm”, – o bildirib.\nMillət vəkili Qənirə Paşayeva da İTV-yə büdcədən ayrılan vəsaitin artırılmasına tərəfdar olduğunu deyib. “İctimai televiziya dövlət büdcəsindən maliyyələşir. Bu gün hamımız şikayət edirik ki, televiziyalarda lazımi səviyyədə proqramlar hazırlanmır. İstər əhalinin maarifləndirilməsi baxımından, istərsə də milli mənəvi dəyərlər baxımından. İctimai televiziya məhz bu funksiyanı həyata keçirən ən uğurlu televiziyalarımızdan biridir. Ona görə İTV-nin maliyyələşdirilməsi üçün vəsaiti daha da artırmaq lazımdır ki, onlar daha yüksək səviyyəli proqramlar hazırlasınlar. Çünki bu televiziya ictimaiyyətin televiziyası olaraq cəmiyyətin daha güclü şəkildə maarifləndirilməsini həyata keçirir”, – Paşayeva vurğulayıb.\nAzərbaycanda dörd minə yaxın kütləvi infîrmàsiyà vàsitəsi qåydiyyàtdàn kåçib. Hàzırdà înlàrdàn 600-ə yàõını fəaliyyət göstərir. Təõminən 400-ə qədər qəzåt və jurnàl dərc îlunur, 8 ümumrespublika, 14 regional, 13 kabel televiziyası fəàliyyət göstərir. Àzərbàycàndà 50-yə yaxın elektron KIV, təxminən 20 informasiya agentliyi vàr. Qalanları isə internet resurslarıdır.


Bakıda polisin sevgilisini öldürməsinin səbəbi MƏLUM OLDU – Savash.org\nƏsas səhifə/Aktual/Bakıda polisin sevgilisini öldürməsinin səbəbi MƏLUM OLDU\nBakıda polisin sevgilisini öldürməsinin səbəbi MƏLUM OLDU\nİlkin məlumata görə, Xəzər Rayon Polis İdarəsinin müstəntiqi, polis mayoru T.Aslanov Günay Cabbarovanı ondan ayrılmaq istəməsinə görə öldürüb.\nAraşdırmalarla müəyyən edilib ki, hadisədən əvvəl T.Aslanov Xəzər Rayon Polis İdarəsində növbətçi qrupda olub və aprelin 21-dən 22-nə keçən gecə Günayla əlaqə saxlayıb. Səhər saatlarında isə polis zabiti silahını götürərək idarəni özbaşına tərk edib və birbaşa Mərdəkan qəsəbəsindən Nərimanov rayonu Qarabağ küçəsinə – Günay Cabbarovanın yaşadığı mənzilə gedib. O, burada Günaya üç, daha sonra isə özünə bir dəfə atəş açıb və hər ikisi hadisə yerində vəfat ediblər.\n“Paşinyan tələsməlidir...” – Qriqoryan onun İlham Əliyevlə təkbətək görüşünü vacib sayır\nKTMT İrəvana girəcək, Paşinyanı devirəcək və... – Qazaxıstan ssenarisi Ermənistan səhnəsində?


SAçLAR FALLING FLAT? BURADA SƏHV ETDIYINIZ NƏDIR - GöZƏL SAçLAR - SAçLAR - GüNDƏLIK GECƏ - GöZƏLLIK AUTHORITY - SAçLAR - 2019\nGözəl saçlarınız varsa, saçınızı aşağı çəkməyən yaxşı saç məhsulları tapmaq üçün mübarizə birdir real bir. Həcmi itirməksizcə saç məhsullarının istifadəsinin ən yaxşı yollarını tapmaq üçün Sally Hershberger Los Angeles ilə stilist Colleen Duffy ilə söhbət etdik.\nBirincisi, duşunuzda saçınıza nə etdiyinizi düz və ya tam saçlarınızın necə görünəcəyini böyük bir fərq edir. "Şampanlama olunduqda, yalnız saç dərinizə şampun. Sizin məqsədləriniz artıq zərifdir və yuyucu vasitələr yalnız onları daha da aşağıda saxlayacaq ", Duffy deyir. Ayrıca həftədə bir dəfə həcmləndirici şampun istifadə edin. "Bu, hər hansı bir məhsulun hazırlanmasında saçlarınızı aydınlaşdırmağa və bədənin əlavə olunmasına kömək edəcək" deyir. Duffy deyir ki, bir çox qadın kondisionerləri köklərinə bütün şəkildə tətbiq edir, yoxsa böyükdür. "Bunu etmək lazım deyil, çünki saçınızı aşağı çəkəcəyəm" dedi. "Bunun əvəzinə, ponytail aşağı yalnız vəziyyət və onun vasitəsilə daraq əmin olun."\nDuşdan çıxdıqdan sonra, hansı növ məhsulların saçını düzəldəcəyini müəyyənləşdirməlisiniz. Duffy saçınızı "hamarlaşdırır" deyə iddia edən hər hansı məhsuldan qaçmaq üçün deyir. "Hər cür mum və ya plastik kimi silikonlu, dimetikon kimi məhsullar, saç şaftının kəşfi içində olan çuxurları doldurduqları üçün saçları çəkin" deyə izah edir.\nGözəl saçlar üçün, Sally Hershberger 24k Root Envy Root Boost ($ 32) və ya L'Oréal Volumetry Qarışıqlıq Həcmləndirən Kök Lift Sprey (26 dollar) kimi həcmli spreylərdən istifadə etmək yaxşıdır. Duffy deyir: "1-düymlük hissələrdən alın və kökünə sprey edin, sonra düzəldən yuvarlak bir fırça ilə zərbə-quru, havalandırmadan əvvəl sərin olsun" deyir Duffy.\nCopyright 2019 \_ ar.womanfitness.info \_ Saçlar Falling Flat? İşdə səhv etdiyiniz şey


MƏŞHUR AŞPAZ YULİYA VISOTSKAYANIN KULİNARİYA STUDİYALARINDA NARŞƏRAB SOUSU | AZNAR\nMƏŞHUR AŞPAZ YULİYA VISOTSKAYANIN KULİNARİYA STUDİYALARINDA NARŞƏRAB SOUSU\nÇOX DADLI NARŞƏRAB NAR SOUSU\n2017-ci ilin iyul ayından etibarən TM Grante sousu Yuliya Vısotskayanın kulinariya studiyalarında tərəfdaşdır. Moskvadakı 4 studiya hər gün 3-4 usta sinif keçirir. Nar sousu artıq studiyanın və qonaqların sevimlisinə çevrilib, onu ət, balıq yeməklərinə, salat və hətta çərəzlərə qatırlar.\nSOUSUN SİRRİ NƏDƏDİR?\nNarşərab nar sousu Azərbaycanın çoxillik ənənəsidir. 3 kq nardan təxminən 700 ml hazır sous alınır. Pikant, xoş, ahəngdar dada malikdir. Narşərab nar sousu bağ və yabanı nar növlərinin şirəsindən hazırlanır ki, bunlar da onun pikant turş nar dadını formalaşdırır. Bu, həm ət, həm də balıq yeməkləri üçün mükəmməl əlavədir. Ondan salat üçün marinad və doldurma kimi də istifadə etmək olar.\nBurada hər bir qonaq özü üçün heyrətamiz qastronomiya və kulinariya ustalığı dünyasını aça, tərəfdaşlarını tapa, kulinariya sahəsində təcrübə mübadiləsi apara, yeni dostlar tapa, vaxtını yaxşı keçirə bilər, ən əsası isə Yuliya Vısotskayadan heç də pis olmayan dadlı yeməklər bişirməyi öyrənər!


Ara qarışdı: Fikrət Əmirovun, yoxsa erməni musiqisi?\nBu musiqinin bəstəkar Fikrət Əmirova məxsus olduğunu düşünürəm. Bu sözləri Teleqraf.com-a Speys TV-də “Sevimli mahnı” verilişində erməni musiqisinin səslənməsi iddiasını ş�...\nTarixi filmlərimizdə kəsilən nadir səhnələr\nBu gün də tarixi günlərdə, bayramlarda əsasən, sovet dövründə çəkilən, tarixi janrda olan, ağ-qara filmləri sevə-sevə izləyirik. Əlimizin altında istənilən dəqiqə həmin filmləri izləməyə imkan verən internet, “Youtube” olsa da, yenə də həmin nostalgiyaya ...\nGəncə uğrunda gedən savaşda Cavad xanı sərrast atəşlə öldürən Lisaneviçin qaniçənliyi haqda istənilən qədər fakt var. Bəs sonradan Qarabağ xanı İbrahim xanı və onun ailəsinin qatili olmuş bu serbəsilli rus zabitinin son aqibəti necə oldu?Mediainfo.az Kult...\n“Bu gündən sonra bütün söhbətlərə son! Natavan xanımı mən demək olar ki, məcbur elədim ki, boşanmağımız barədə açıqlama versin. O, bunu istəmirdi. Aramızda çox böyük və ciddi problem yaşandı. Əsəbə hakim ola bilmədik. Mən açıqlama ilə bağlı onu...


Martın 30-da Avropa İnsan Haqları Məhkəməsi (AİHM) Azərbaycanla bağlı növbəti qərarını elan edib. Bu haqda məhkəmənin yaydığı press-relizdə bildirilir. Qərar mülkiyyət hüququnun pozuntusundan verilmiş şikayət əsasında çıxarılıb. Qərarda göstərilir ki, Gəncə şəhərindən olan kiçik sahibkar İlqar Məhərrəmov həmin şəhərdəki mağazalardan birinin sahibi olub.\nİ.Məhərrəmov icra qurumlarının mağazanın sahibinin icazəsi, məhkəmə qərarı olmadan ərazidən götürdüyünü iddia edib. İcra qurumları dəmir konstruksiyalardan qurulmuş mağazanın şəhər kənarına apardığını bildirib. İ.Məhərrəmov məhkəməyə müraciət edib. Onu məhkəmələrdə hüquqşünas İntiqam Əliyev təmsil edib.\nYekunda AİHM-ə şikayət göndərilib. Şikayətdə iddia olunub ki, yerli məhkəmələr qərar verərkən kiçik sahibkarın mülkiyyət və ədalətli məhkəmə araşdırması hüququnu pozublar. Məhkəmədən həmin hüquqların pozuntusunun tanınması və kiçik sahibkara həmin obyektə görə 90 min 322 avro, maddi zərərə görə 90 min 412 avro, mənəvi zərərə görə 10 min avro, hüquq məsrəflərinə görə isə 2534 avro ödənilməsi tələb olunub.\nAİHM öz qərarında qeyd edir ki, Azərbaycan dövləti İ.Məhərrəmovun mülkiyyət hüququnu pozub. Təzminat tələbinə gəlincə, qərarda qeyd edilib ki, məhkəmə bununla bağlı qərar çıxarmağa hazır deyil. Təzminat məsələsi ilə bağlı cavabdeh dövlətlə ərizəçinin razılaşa biləcəyi ehtimal edilir. Bu 3 ay ərzində reallaşmalıdır. Avropa İnsan Haqları Məhkəməsi-nin aprelin 13-ə kimi Azərbaycandan gələn daha 14 şikayətlə bağlı qərar verəcəyi gözlənilir. Onlardan 8-i 2010-cu ildə Azərbaycanda keçirilən parlament seçkiləri ilə bağlıdır. Daha 6 şikayət isə həbs qərarından verilib.


Faiq Ağayevdən çox özəl müsahibə – Xəyanət, deputatlıq, pul, çılpaqlıq… (FOTOLAR) » Azerinfo.Az\n17-05-2019, 14:38 Oxunub: 331\nSon günlərdə deputatlığa namizəd olması ilə gündəmə gəldi. Rəsmi heç bir addım olmasa da, Faiq Ağayevin niyyəti çoxları tərəfindən müsbət qarşılandı. Onu sevənlərdən, izləyənlərdən tutmuş deputatlara qədər hər kəs dəstəklədi.\nBu yaxınlarda ATV-də Bədii Şuranın üzvü təyin edilən xalq artisti, Təl-Əvivdə keçiriləcək “Eurovision-2019” mahnı müsabiqəsində iştirakçılara ölkəmizdən veriləcək səsləri də elan edəcək.\nBütün bunlar F.A ilə görüşə bəhanə oldu və ona suallarımızı ünvanladıq. Xalq artisti mətbuata, jurnalistlərə yaxınlığı, dostluğu ilə həmişə fərqlənir. Suallardan yayınmır, səmimi cavablayır, olduğu kimi davranır. Bu müsahibəmizdə də alışdığımız durum dəyişmədi.\nFaiq Ağayevin “Minval.info”ya özəl müsahibəsi:\n– İllər öncəyə nəzər salsaq, Faiq Ağayev, Aygün Kazımova, Zülfiyyə Xanbabayeva, Brilyant Dadaşova, Samir Bağırovun yaratdığı bir sənət reallığını görürük. O zaman ifa olunan mahnıları hələ də unutmuruq, kliplərinin hər kadrını xatırlayırıq. İndi isə mahnılar 1 aylıq, kliplər 3-4 günlükdür.\n– O zaman cəmiyyətin sosial tələbi belə idi, dəyişikliklər arzulayırdı. Biz klassik Azərbaycan mahnı, aranjeman, mətn formatından çıxıb, yeni musiqi tərzi təklif etdik. Hamımız ehtiyat edirdik ki, qəbul olunmaz. Lazımi vaxtda səhnəyə gəldiyimiz üçün rəğbətlə qarşılandı.\nİndiki zəmanədə keyfiyyət deyil, kəmiyyət önəmlidir. Mahnını nə qədər adam dinlədi, nə qədər çox efirə çıxdım, “Youtube”, “Facebook” və “İnstagram” səhifəmdə nə qədər izləyici var. Bunlar önəmlidir. Kəmiyyətə keçmişik deyə keyfiyyət kənarda qalıb. İndi kommersiya mahnıları da var. Bu gün səslənir, bir ay sonra, başqa mahnı çıxanda, unudulur. Biz gəlişimizlə sənətə yeni nəsil bəstəkar, şair və söz yazarı cəlb etdik, yeni musiqi dili tapdıq. Hal-hazirda isə peşəkar bəstəkarlar kənara çəkilib, incik düşüblər sanki. İndi meydanda, demək olar ki, ancaq mahnı yazarlarıdır. Onların bəstəkarlardan fərqi nədir? Biri peşəkar olaraq mahnı yazır, digəri telefona mahnı zümzümə edir.\n– Bu bəstəkar, şair və söz yazarlarının, yoxsa müğənnilərin şansı idi?\n– Hamımızın şansı idi, hamımızın bəxti gətirdi. Yeni aranjemançılar yetişdi. Bəlkə, nə vaxtsa, bizim 90-larda yaratdığımız qayıdacaq. Tamaşaçı ona verilən keyfiyyətsiz mahnılardan bezməlidir ki, yenidən gözəl mahnılar tələb etsinlər.\n– O zamanlar Aygün Kazımovanın geyimləri, Faiq Ağayevin klipləri açıq-saçıq idi. O dövrə görə qəbuledilməz idi, amma qəbul edildi, bəyənildi.\n– Açıq-saçıq deyildi, sərbəst idi, azad idi.\n– O zaman bu qədər linç edilmirdi. İndi məşhurlar linç edilir, təhqir olunur, onlara yuxarıdan aşağı baxılır. Qadın müğənnilər əxlaqsız damğası yeyir. O zaman Aygün Kazımova çimərlik geyimində görüntülənəndə düşünmürdük ki, əxlaqsızdır, bütün bədəni görünür.\n– Çünki Aygün artistdir. Biz elə düşünüb, elə edirdik ki, yenilik gətirək sənətə. Əsl inqilabçı idik. İndi sənət mentalitetə bağlanıb, bu isə incəsənətin uçurumu deməkdir. Qədim zamanlardan incəsənət ümumbəşər dəyərlərə arxalanıb, konkret mentalitetə bağlı olmayıb. Sevgi-məhəbbət, səhv hərəkətin mütləq cəzasının verilməsi, ilahi ədalət və s. o qədər mövzular olub ki… İroniyalı mahnılar olub, əyri-üyrülük gülərək çatdırılıb. Məsələn: “Yox, yox, yox” mahnısı şorgözlüyə, yalançı hacılığa həsr olunub.\nSənə qurban Hacı,\nO dedi: yox, yox, yox, yox.\nHacı yar möhtacı,\nSonra yaşlı kişilərin gənc qızlarla evlənmək istəməsi tənqid olunub:\nDüz dolan, düz otur, ay kişi,\nYaş ötüb, deyəsən, yetmişi,\nBir dənə ağzında yox dişi,\nBir utan! Qızına aşiq olarmı adam?!\nİndi qızlar özləri pullu, yaşlı kişilərlə münasibət qurur. Və bundan heç bir utanc hissi duymurlar.\n– İndi bəzi tanınmış xanımlar bununla fəxr edir. Bəziləri çıxıb efirdə deyir ki, “Mən filan kəslə sevgiliyəm, mənə lüks həyat yaşadır, maşın, villa aldı” və s. Onlar həm də pis nümunə olurlar. Bəlkə, o bəzilərinə görə müğənnilər əxlaqsız damğası yeyir?\n– Biz müəllimi dərs soruşduğu, həkimi ağ xalat geyindiyi üçün tənqid etmirik. Biz artistlər də həyatımızda yaşamadığımız hadisələri dilə gətiririk. Mən “Aldatdı məni” deyəndə həqiqətən xəyanətə uğramış olmuram. Bu peşəkarların mənim üçün qurduğu bir roldur.\n1996-cı ilə “Şəms” jurnalının üz qapağında yarıçılpaq vəziyyətdə idim. Heç kim məni linç etmirdi. Bilirdilər ki, bu fotosessiyadır. Amma məqsəd sırf soyunmaqdırsa, o başqa məsələdir, onu məzəmmət etmək olar. Mən həkim, psixiatr obrazlarını canlandırmışam, amma həkim, psixiatr deyiləm. Ona görə “filankəs filankəslə klipdə öpüşdü, serialda yatağa girdi” və sair hallar tənqid edilməməlidir. Biz güzgü deyilik. Güzgü – xəbərlərdir. Biz darayırıq, gözəlləşdiririk, məhəbbəti şişirdirik, qəhrəmanı göyün yeddinci qatına qaldırırıq. Bizim etdiklərimiz sizin beyninizi, ürəyinizi “qıdıqlamaqdır”.\n– Elə götürək sizin “Ayrılma məndən” mahnısına çəkilən klipi. O zaman mən məktəbdə oxuyurdum və İlkin Həsəni ilə Vəfa Zeynalovanın oynadığı obraz mənə pis təsir etmişdi, günlərlə düşünmüşdüm. Bu gün isə kliplər elə deyil, yoxsa yanılıram?\n– Haqlısınız. Mən peşəkar rejissorlarla çalışmışam. İndi gördüyünüz klipləri isə əksərən qeyri-peşəkarlar çəkir. O üzdən də təsiredici, düşündürücü deyil. İnsanlar onların təsiri altına düşmür.\nBir də mənim janrımda oxumayan müğənniyə görə məni, estrada, pop musiqisində olan hamımızı məzəmmət edirlər. Bu doğru deyil. Əzəldən musiqi iki yerə bölünüb: peşəkarların musiqiləri və özfəaliyyətin, həvəskarların oxuduqları. Bədii özfəaliyyət, qeyri-bədii fəaliyyət və hər hansı qələtdirsə, mən onlara görə cavabdehlik daşımamalıyam. Futbolçu deyiləm ki, özümdən başqa 10 nəfərə də cavabdeh olum. Siz efiri, sosial şəbəkələri zəbt edən keyfiyyətsiz musiqiyə görə bütün müğənniləri qınaya bilməzsiniz. Mən sənətkar kimi də, ekranda yaratdığım obraz kimi də başqayam, ayrıyam, peşəkaram.\nİndi hamının şəxsi həyatını ortalığa tökürlər. Heç vaxt şəxsi həyatımı nümayiş etdirməmişəm. Mən Sənətdən danışıram. Kimsə evdə şortikdə gəzir, şuba geyinirsə, bu öz işidir. Bunu kimsə gizlin çəkir, oğurlayıb göstərirsə, mövzu qıtlığındandır. İctimai təhlükə olarsa, kimsə oğurluq edərsə, şiddət göstərərsə, qanuna zidd hərəkət edirsə, o zaman gündəm ola bilər. Bunun xaricində insanların şəxsi həyatına “girişmək” olmaz.\n– Telekanallarda Bədii Şura yaradılıb. Siz də ATV-də Bədii Şuranın üzvüsünüz. Bədii Şura ilə bağlı sosial şəbəkələrdə müzakirələr çox oldu.\n– Ümid və inam ən son ölən gözləntilərdir. Biz təkliflərimizi vermişik. Heç nə bir dəqiqəyə həll olmur. Ən azı yeni mövsümü gözləsinlər. Keyfiyyət baxımından fərqlilik olmasa, o zaman tənqid edərlər. Sosial şəbəkə istifadəçiləri 10 milyonluq xalqın 3-5 faizidir, onların da içərisində ağzıgöyçəklər ola bilər. Hər şeyi xalqın adından danışmaq olmaz.\nBiz şuranın iclasında tale yüklü məsələlərdən danışdıq. İnsanlar televiziyalara, xəbər portallarına, sənət adamlarına inanır. Onların inamı puç çıxanda, aqressivləşirlər. Gözləsinlər. Uşağı bağçadan universitetə aparmazlar, məktəb var. Ona görə ən azı 5-6 ay gözlənilməlidir. Hara tələsirik? Onsuz da dibdəyik. Əvvəl valideyn iş görəndə uşağı televiziyanın qarşısında qoyurdu. İndi televiziyaya baxan uşaq bıçağı götürüb valideyni bıçaqlayar. Mən də şişirdirəm, amma durum həqiqətən pisdir.\n– Bəzi məşhurlar nə qədər linç edilsə də, onların davranışında heç bir dəyişiklik yoxdur.\n– Linçin mənası olmur, çünki cəza qaçılmazlığı yoxdur. Xocalı soyqırımının il dönümündə və ya hansısa ağır günümüzdə toy-bayram edənlər var, amma yenə efirdədirlər. Xalqın hiddətinə səbəb olan qalaq-qalaq media personaları var. Ora siyasətçilər, məmurlar, müğənnilər, aktyorlar, idmançılar daxildir. Onlara cəza verilmir deyə tez-tez ağızlarına gələni danışırlar. Cəza verilsə, hərəkətlərinə fikir verərlər, özlərini kontrolda saxlayarlar. İctimai qınağı aradan götürüb, ictimai lağ-lağını gətirmişik.\nSon 7-8 ilin müğənnilərini bəyənirəm, onlar fərqlidir. Cavan müğənnilər bizdən nümunə götürməlidir, ona görə özümü daima sərt nəzarətdə saxlayıram.\nYoxsa ki, cibinə 1000 manat basacaq deyə, sənəti olmayanın alnından öpürsən, sonra sənəti olanı tənqid edirsən. Sənət sözünün “s” hərfi olmayanın alnından öpürsənsə, başqa müğənniyə “qıjı” deyə bilməzsən.\n– “Eurovision” başlayıb. Final günündə siz ilk dəfə səsləri səsləndirəcəksiniz. Təmsilçimiz Çingiz haqqında nələr düşünürsünüz?\n– Çingiz “Yeni ulduz”da mənim qarşımda ilk çıxışlarını edib. O həm iddialıdır, həm də gözəl səsə malikdir, peşəkarlığa yiyələnən biridir. “Eurovision” formatına tam uyğundur. Səsi qədər, özü də yaraşıqlıdır. Çingizin ilk onluğa düşəcəyini əminliklə deyirəm. Amma incəsənətdə proqnoz vermək çox çətindir. Mahnını və Çingizin bacarığını nəzərə alsaq, bəlkə də, ilk beşliyə də daxil olacaq. Amma rəqiblərini də gərək canlı-canlı dinləyək. Mən 1996-cı ildən bar-bar bağırırdım ki, məni “Eurovision”a göndərin. Amma artıq yaşım keçib. Bu il səsləri mən çatdıracağam. İnanıram ki, uğurlu olacaq.\n– Bir müddət öncə deputatlığa namizəd olacağınız haqqında xəbərlər yayıldı. Hələ də deputat olmaq istəyiniz gündəmdədirmi?\n– Həmkarınız Lalə Əlimuxtarova “Sizi ciddi siyasətdə görürəm” dedi. Mən də “Niyə də yox?” cavabını verdim. Heç yerdə deməmişəm ki, deputatlığa namizəd olacağam. Deputatlığa namizədlik məsələsi gündəmimdədir. Amma hələ konkret qərar verməmişəm.\n– Normalda sənətçilərin siyasətə qoşulmaq istəməsi tənqid olunur. Sizdə isə bu hal yaşanmadı.\n– Allah mənə ağıl verib. 31 ildir ki, tamaşaçımla ünsiyyətdəyəm. İnsanların məni dəstəkləyəcəyini bilirəm. Çünki bazara da gedirəm, xalq arasına da çıxıram. Onlar hər zaman səmimi və onları sevən Faiq Ağayev görüblər.\n– Bir az da şəxsi suallara keçək. F.A-ya görə eşqin qanunu nədir?\n– Sevgi bir nəfərin işi deyil, gərək qarşılıqlı ola, münasibəti iki nəfər çiynində daşımalıdır. Hazırda eşqin qanunu – anlayışlı olmaq, kompromisə gedə bilməkdir.\n– Faiq Ağayev neçə dəfə aşiq olub və sizə görə insan neçə dəfə aşiq ola bilər?\n– Bir var “həmişəbahar”lar – harada gəldi, qarşısına çıxanı “sevir”. Bir də var qarşına elə adam çıxır ki, dəli olursan. Mən iki dəfə aşiq olmuşam. Çox güclü sevmişəm.\n– O sevgini ürəyinizdən necə atmısınız, yoxsa qəlbinizdə qalıb?\n– Mən o insanı içimdən, qəlbimdən, ruhumdan atmamışdan öncə ona dəfələrlə şans verirəm. Gərək insan uzun müddət səhvlər etsin ki, həyatımdan çıxarım. Bir dəfə başa salıram, sonra xəbərdarlıq edirəm, sonra yenidən danışıram, əgər düzəlmirsə, bir dəfəlik həyatımdan silirəm. 2 saat sonra heç yadıma da düşmür. Ona verdiyim qayğı, diqqət, sevgini dəyərləndirmirsə, həyatımdan silirəm.\n– Uzun illərdir ki, “Aldatdı məni” mahnısı dillər əzbəridir. Bəs, Faiq Ağayevə nə vaxtsa xəyanət edilib?\n– Aldadılmışam, amma xəyanət görməmişəm. Sevdiyim insan mənə fiziki baxımdan xəyanət etməyib, amma mənəvi baxımdan xəyanət edənlər olub. Həyatımda üzümə gülüb, arxadan başqa təmənnalar güdən insanlar olub. Fiziki baxımdan mənə xəyanət etmək, məndən sonra 6-cı, 7-ci kateqoriyaya aşağı düşməkdir. Bu qiymətli tacı atıb, gedib başına taxta tac qoymaqdır. (gülür)\n– Bəs, Faiq Ağayev xəyanət edibmi?\n– Əgər sevdiyimdən doyuramsa, qəlbimi, ruhumu doldurursa, ondan ləzzət və həzz alıramsa, niyə ağzımın dadını dəyişməliyəm ki?\n– Hazırda Faiq bəyin qəlbi doludur?\n– Sevmək istəyirəm. Biz həmişə bizə sahib çıxacaq birini axtarırıq. Kişilər də qayğı istəyir, xanımının etibarlılığı ilə ona sahib çıxmasını istəyir. Dünyada qayğını sevməyən insan yoxdur.\nFotolar Elgün Əliyə məxsusdur.\n“Eurovision-2019″da Azərbaycandan olan səsverməni Faiq Ağayev elan edəcək Medeniyyet Faiq Ağayeva vəzifə verildi Medeniyyet Faiq Ağayev: "Heç vaxt qaşımı almamışam" Medeniyyet 71 yaşlı xalq artisti şortikdə — FOTO Medeniyyet "Yalançının..." - Faiq Ağayev Zaurun onun haqda işlətdiyi ifadəyə əsəbləşdi - FOTO Maraqli


Şirkət rəhbəri: “İcra Hakimiyyəti binası üçün ayrılan pulun 30 faizi Vilyam Hacıyevə çatıb” | marja.az\nŞirkət rəhbəri: “İcra Hakimiyyəti binası üçün ayrılan pulun 30 faizi Vilyam Hacıyevə çatıb”\n"Tenderdə qalib gəldiyimizə görə Vilyam Hacıyevə 990 min manat verdik"\nBu gün Bakı Ağır Cinayətlər Məhkəməsində İmişli Rayon İcra Hakimiyyətinin (RİH) həbsdə olan sabiq başçısı Vilyam Hacıyevin cinayət işi üzrə məhkəmə iclasında şahidlər dindirilib.\nHakim Azər Paşayevin sədrliyi ilə keçirilən prosesdə şahid Elnur İsayev bildirib ki, "MTC Company" MMC-nin həm icraçı direktoru, həmdə təsisçisidir.\nŞahidin sözlərinə görə, İmişli RİH-in inzibati binasında tikilməsində onun şirkəti tenderi qazanıb və 2 dəfə V.Hacıyevin qəbulunda olub: "Binanın tikilməsi üçün bir neçə layihə təqdim etdik və ən yaxşısı seçildi, tenderi udduq. Buna görə 6 milyon 200 min manatlıq müqavilə bağlandı. Həmin pullar isə şirkətə yavaş-yavaş ödənilirdi. İlkin olaraq binanın tikintisi üçün bankdan pul götürmüşdük. Çünki onlar tərəfindən pul gecikirdi. Ayrılan puldan İmişli Rayon İcra Hakimiyyəti tərəfindən 4 milyona yaxın pul ödənildi. Həmin pullar bank hesabımıza ödənilib. Biz pulları bank hesabımızdan birdən-birə çıxartmırdıq. Tikintini öz vəsaitimiz hesabına, nağd gəlirlərimiz hesabına apardıq. Şirkətə köçürülən 4 milyona yaxın pul isə elə bank hesabımızda qalmışdı, 990 min manatı isə hissə-hissə İmişli Rayon İcra Hakimiyyətində şəxsən Vilyam Hacıyevin özünə verilib. Biz işi davam etdirmək üçün məcbur olub həmin pulları ona verdik. Çünki bizim layihələr üzrə rəhbərimiz Səhliyə xanıma deyilmişdi ki, pullar verilməsə, tender başqa şirkətə veriləcək".\nDaha sonra digər şahid Hakim Fərəcov dindirilib. O, İmişli rayonunda sahibkarlıqla məşğul olduğunu deyib. Şahid söyləyib ki, müəssisəsi tikinti materiallarının istehsalı ilə məşğuldur: "2019-cu ildə rayonda abadlıq işlərinin aparılması üçün İmişli Rayon İcra Hakimiyyətindən 2 500 manat pul istənildi. Pulu rayon icra hakimiyyətinin mühasibatlığına verdim. Bir dəfə də işlədiyimiz yerdə vətəndaşlarla problemimiz oldu. Problemi həll etmək və aranın sakitləşdirilməsi üçün 8 min 500 manat pul verdim".\nŞahid Rizvan Ağayev isə bildirib ki, tanışının torpağının sənədləşməsi üçün vasitəçi olub: "Elvin adlı tanışımın yaşadığı yerin həyətində 66 kv-lıq yer var idi. Ona sənəd istəyirdi. İcra hakimiyyətində Nazim müəllimlə danışdım. Buna görə 4 min manat pulu mənim yanımda Nazimə verdi".\nDigər Şahid Oktay Gülmalıyevin sözlərinə görə, İmişlidə Əfqanıstan veteranının adına sosial ev alması üçün 15 min manatı rayonun maliyyə şöbəsinin rəisi Cəmil Musayevə verib.\nMəhkəmənin növbəti iclası 18-nə təyin edilib.\nBu gün Bakı Ağır Cinayətlər Məhkəməsində hakim Azər Paşayevin sədrliyi ilə keçirilən iclasda İmişli rayon İcra Hakimiyyətinin inzibati binasının tikintisini həyata keçirən “NTS Company”nin icraçı direktoru Elnur İsayev dindirilib.\nŞahid deyib ki, İH-nin inzibati binasının tikintisi üçün müqavilə üzrə 6 milyon 200 min manat vəsait göstərilib, lakin 4 milyona yaxın pul köçürülüb. Həmin məbləğin isə 30 faizi Vilyam Hacıyevə çatıb: "Şirkətin əməkdaşı Səyalə Səfərova dedi ki, işi bizdən almaq istəyirlər, məsələni həll etməsək, tikintinin davam etməsinə mane olacaqlar. Təxminən 990 min manat pul verdim Səyalə xanıma. O, da pulu Vilyam Hacıyevə çatdırdı".\nTəqsirləndirilən şəxs şahidin dediklərinin tamamilə yalan olduğunu, Elnur İsayevi ümumiyyətlə, tanımadığını bildirib.\nMəhkəmədə ifadə verən sahibkar Nakim Xəlilov isə təqsirləndirilən şəxsə ümumilikdə 11 min manat rüşvət verdiyini bildirib. Şahid deyib ki, həmin pulun 2 500 manatı rayonda keçirilən tədbirlər üçün, 8 500 manatı isə rəhbəri olduğu şirkət tərəfindən aparılan işə mane olan sakinləri sakitləşdirmək üçün verilib: "Kəndlərin birində iş aparırdıq. Kənd camaatı ilə mübahisəmiz oldu, işləməyə problem yaradırdılar. Buna görə Vilyam Hacıyevin qəbuluna düşdüm. Dedi ki, kömək edərik, amma rayonda tədbirlər, filan olur 10 min manat kömək edərsən. 8 500 manata razılaşdıq”.\nProses aprelin 18-də davam etdiriləcək.


Prezident Obama ABŞ-da qeyri-bərabər iqtisadi imkanlardan danışıb\nABŞ prezidenti Barak Obama Birləşmiş Ştatlar hökumətinin iqtisadi qeyri-bərabərliyin artması və “Amerika arzusu”nun gerçəkləşməsini şübhə altına alan irəliyə inkişafın müşahidə edilməməsi kimi on ildir davam tendensiyanın qarşısını almalı olduğunu deyib.\nPrezident Obama bu açıqlamanı iqtisadi məsələlərdə liberal mövqeyə Amerika İnkişaf Mərkəzində çıxışı zamanı verib. ABŞ prezidenti deyib ki, onun 1979-cu ildə universiteti bitirməsindən sonra keçən vaxt ərzində Amerika iqtisadiyyatının həcminə görə iki dəfə artmasına baxmayaraq, maddi nemətlər az sayda insan arasında bölünüb.\nPrezident Obama amerikalıları iqtisadi qeyri-bərabərlik məsələsinə kiçik problem kimi baxmamağa çağıraraq, deyib ki, Birləşmiş Ştatlarda imkanların bölüşdürülməsində uçurum təkcə sinif deyil, irqlərə də şamil olunur. O, artmaq imkanlarının olmamasını dövrün ən böyük sınaqlarından biri adlandıraraq, Vaşinqtonda bu gün gedən debatların ölkənin gələcəyinə birbaşa təsir göstərəcəyini əlavə edib.


Biznes Forum barədə anons - Biznes portal Finance Time\nBiznes Forum barədə anons\nBaki, FinanceTime. Cari ilin noyabr ayının 2-də Hyatt Regency otelində Qara Dəniz İqtisadi Əməkdaşlıq Təşkilatının Biznes Şurasının sədri olan Azərbaycan Sahibkarlar Konfederasiyası (ASK) tərəfindən Qara Dəniz regionunda kiçik və orta sahibkarlığın inkişafına həsr edilmiş Beynəlxalq Biznes Forum təşkil olunacaqdır. Forumda Qara Dəniz İqtisadi Əməkdaşlıq Təşkilatının üzv ölkələrinin sahibkarları, biznesə dəstək təşkilatları Azərbaycanda olan real investisiya imkanları, hal-hazırda icra edilən investisya layihələri haqqında yaxından tanış olacaq, habelə sahibkarlar arasında əməkdaşlıq əlaqələrinin artırılması məqsədilə B2B görüşlər təşkil ediləcəkdir.\nMəlum üçün qeyd edək ki, Qara Dəniz İqtisadi Əməkdaşlıq Təşkilatı (QDİƏT) 1992-ci il iyunun 25-də İstanbul şəhərində da 11 ölkənin dövlət və hökumət başçılarının iştirakı ilə yaradılmışdır. Hazırda Albaniya, Azərbaycan, Bolqarıstan, Gürcüstan, Ermənistan, Yunanıstan, Moldova, Rumıniya, Rusiya, Türkiyə və Ukrayna bu nüfuzlu beynəlxalq təşkilatın üzvləridir. Qurumun əsas məramı çoxtərəfli siyasi-iqtisadi əməkdaşlıq modeli kimi regional siyasi problemləri həll etmək, habelə bölgəyə sülh və əmin-amanlıq gətirməklə yanaşı üzv ölkələr arasında iqtisadi əməkdaşlığı gücləndirməkdən ibarətdir. Məhz təşkilatın üzv dövlətləri arasında biznes əlaqələri inkişaf etdirmək məqsədilə QDİƏT Biznes Şurası fəaliyyət göstərir. Azərbaycan Sahibkarlar Konfederasiyası (ASK) bu ilin iyul ayının 1-dən etibarən 6 müddətinə Biznes Şuraya sədrlik edəcəkdir.\nİqtisadiyyat və jurnalistika tələbələri üçün keçiriləcək praktiki təlimə qeydiyyat müddəti başa çatır\n13 oktyabr 2018-ci il tarixində “Məsuliyyətli borclanma” mövzusunda keçiriləcək tələbələrarası məqalə müsabiqəsi çərçivəsində praktiki təlim təşkil olunacaq. Təlim 2 mövzunu əhatə edəcək:\n* “Hər bir jurnalist bunu bilməlidir”\n* “Məsuliyyətli Borclanma”\nTəlimin keçiriləcəyi yer: Yapı Kredi Bank Azərbaycan QSC-nin Baş ofisi, Bakı şəhəri Nəsimi rayonu, 628-ci məhəllə, Cəlil Məmmədquluzadə küçəsi 73 G.\nTarix və saat: 13 oktyabr 2018-ci il, saat 10:30 Qeydiyyat: https://goo.gl/forms/CdkWGao5mEFFJ4lg1\nQeydiyyat müddəti 12 oktyabr, saat 12:00-da başa çatır. Yerlər məhduddur.\nXatırladaq ki, Azərbaycan Banklar Assosiasiyasının rəsmi mətbu orqanı olan “Banklar və Biznes” Qəzeti (BBN.az), Yapı Kredi Bank Azərbaycan QSC-nin təşkilati dəstəyi ilə Həsən bəy Zərdabinin anım gününə hərs edilmiş “Məsuliyyətli borclanma” mövzusunda tələbələrarası məqalə müsabiqəsi elan edib.


24-01-2019 / 14:02\n24 yanvar 2019-cu il tarixində İnformasiya Texnologiyalarının İnkişafı Dövlət Fondunun və Azərbaycan Dövlət Pedaqoji Universitetinin təşəbbüsü, Nəqliyyat, Rabitə və Yüksək Texnologiyalar Nazirliyi və Təhsil Nazirliyinin dəstəyi ilə “Təhsildə İKT və innovativ sahibkarlığın təşviqi” mövzusunda “dəyirmi masa” keçirilib.\nXeberler.az bildirir ki, tədbirdə informasiya-kommunikasiya texnologiyaları (İKT) üzrə biliklərin tədrisdəki problemləri və təhsilin innovativ sahibkarlığın inkişafında rolu üzrə müzakirələr aparılıb.\nTədbirdə ali məktəblərdə informatika fənni üzrə tədris planlarının keyfiyyətinin artırılması, təhsil müəssisələrinin informasiya-kommunikasiya üzrə maddi-texniki bazasının təkmilləşdirilməsi, təhsil sahəsinin informasiyalaşdırılması, təhsildə innovativ sahibkarlığın təbliğ olunması və digər mövzular ətrafında çıxışlar olub.\nAli təhsil müəssisələrinin təhsil – tədqiqat – innovasiya mərkəzlərinə çevrilməsi, rəqabətqabiliyyətli mütəxəssis hazırlığının təmin olunması, xüsusən də mühəndislik və digər texnoloji ixtisaslara həvəsin artırılması, nəzəri və praktiki biliklərə yiyələnən, müasir təfəkkürlü və rəqabət qabiliyyətli kadrların hazırlanması, qabaqcıl texnologiyaların və idarəetmə üsullarının, elmi nailiyyətlər əsasında innovasiyaların yaradılması istiqamətində görülən işlər qeyd olunub.\n“Dəyirmi masa”da nəqliyyat, rabitə və yüksək texnologiyalar nazirinin müavini Elmir Vəlizadə informasiya-kommunikasiya texnologiyaları sahəsində innovativ sahibkarlıq fəaliyyətinin inkişafı istiqamətində ali təhsil müəssisələri ilə birlikdə maarifləndirici tədbirlərin keçirilməsinə xüsusi diqqət yetirildiyini bildirib.\nNazir müavini qeyd edib ki, nazirliyin İnformasiya Texnologiyalarının İnkişafı Dövlət Fondunun dəstəyi ilə ali məktəblərdə yaradılan biznes inkubatorların və mərkəzlərin əsas məqsədi gənclərin İKT sahəsinə marağını artırmaq, bu sahədə kütləviliyi təmin etmək, həmçinin gənc sahibkarların innovativ ideyalarının biznesə çevrilməsinə dəstək verməkdən ibarətdir.\nTəhsil nazirinin müavini Məhəbbət Vəliyeva son illər təhsil sisteminin informasiyalaşdırılması istiqamətində əsaslı işlərin görüldüyünü qeyd edib. O, ölkə başçısının müvafiq sərəncamları ilə təhsilin informativ hüquqi bazasının təkmilləşdirildiyini, mobil təminatın hazırlandığını, təhsil müəssisələrində informasiya-kommunikasiya texnologiyalarının tətbiqinin əhəmiyyətli dərəcədə genişləndirildiyini bildirib. O, informasiya cəmiyyəti inkişaf etdikcə İKT-nin təhsildə tətbiqinin vacib məsələlərdən birinə çevrildiyini vurğulayıb.\nTədbirdə müxtəlif ali təhsil müəssisələrinin əməkdaşları, İKT və təhsil sahəsi üzrə ekspertlər, o cümlədən İKT şirkətlərinin, müvafiq dövlət qurumlarının nümayəndələri təmsil olunub.\nBakıda İKT-nin təhsildə tətbiqi müzakirə olunacaq\nİKT-nin təhsildə tətbiqinin motivasiya sisteminin müzakirəsi keçirilib\nNazirlik milli startap ekosistemin formalaşmasına diqqəti artırır\nBakı Kompüter Kollecində Dəyirmi Masa keçirilib\nMicrosoft-un keçirdiyi beynəlxalq təhsil Forumuna Azərbaycan da qatılacaq\nLənkəranda İKT-nin tətbiqinə dair dəyirmi masa keçirilib\nİKT-nin tədrisdə tətbiqi üzrə müəllimlərin hazırlığı məsələsi mövzusunda dəyirmi masa keçirilib


Kompüter — Vikipediya - Haqqinda Melumat - Vikipedia\nMüasir kompüterlərin əsas iş prinsipləri XX əsrin 40-cı illərində Amerika alimləri , Q.Qoldsteyn və A.Beris tərəfindən verilmişdir. Həmin prinsiplər 1946-cı ildə ABŞ-da ENİAK adlı universal kompüterin yaradılması ilə həyata keçirilmişdir. Bu tarix müasir kompüter texnikasının yaranma tarixi hesab olunmuşdur. Elə həmin vaxtdan etibarən kompüter texnikası və texnologiyası yüksək sürətlə inkişaf etməyə başlamış və aşağıdakı mərhələlərdən keçmişdir:\nIII nəsil (1970–1985) – element bazalı mikroelektronika və inteqral sxemlərdən ibarət olan kompüterlər. Bu nəslin əsasını İBM 360/370 təşkil edirdi. Onun əsasında keçmiş SSRİ-də EC EHM və başqa elektron hesablama maşınları yaradılmışdır. Bu nəsil kompüterlərin bir nümayəndəsi də kiçik (mini) maşınlar sinfinə daxil olan ABŞ-ın RDR, VAX kompüterləri və onların SSRİ-dəki analoqu olan CM-1/2/3/4/1420 və s. maşınları idi. Bu nəsil kompüterlər çox yüksək məhsuldarlığa və etibarlılığa malik olmaqla, keyfiyyətcə yeni funksional tələblərə, başqa sözlə biliklər bazaları ilə işləməyə, süni intellekt sistemlərinin təşkilinə, istifadəçi ilə nitq və görmə vasitəsi ilə ünsiyyəti təmin etməyə, ən yeni proqram vasitələrinin yaradılması prosesini sadələşdirməyə və s. imkan verməlidirlər. Yeni quruluşa və texnologiyaya malik real neyronların əsas xassələrini modelləşdirən neyron şəbəkələrinə əsaslanırlar. İntellektual imkanları xeyli üstün olan bioloji və optik texnologiyaları əsasında bio və optik neyrokompüterlərin yaradılması da yaxın gələcəyin reallığıdır. Bunlarla yanaşı olaraq kompüterlərin məhsuldarlığı bəzi hallarda və müəyyən sahələrdə (nüvə energetikası, kosmos, hərbi-müdafiə, seysmologiya və s.) tətbiq üçün kifayət etmədiyindən yaradılmasına ciddi ehtiyac yaranmışdır.\nV və sonrakı nəsil – yeni və ən yeni elektron texnologiyalarına əsaslanan indiki və gələcəyin kompüterləri. Bu nəsil kompüterlər çox yüksək məhsuldarlığa və etibarlılığa malik olmaqla, keyfiyyətcə yeni funksional tələblərə, başqa sözlə biliklər bazaları ilə işləməyə, süni intellekt sistemlərinin təşkilinə, istifadəçi ilə nitq və görmə vasitəsi ilə ünsiyyəti təmin etməyə, ən yeni proqram vasitələrinin yaradılması prosesini sadələşdirməyə və s. imkan verməlidirlər. Yeni və texnologiyaya malik real neyronların əsas xassələrini modelləşdirən neyron şəbəkələrinə əsaslanırlar. İntellektual imkanları xeyli üstün olan bioloji və optik texnologiyaları əsasında bio və optik neyrokompüterlərin yaradılması da yaxın gələcəyin reallığıdır. Bunlarla yanaşı olaraq kompüterlərin məhsuldarlığı bəzi hallarda və müəyyən sahələrdə (nüvə energetikası, kosmos, hərbi-müdafiə, seysmologiya və s.) tətbiq üçün kifayət etmədiyindən superkompüterlərin yaradılmasına ciddi ehtiyac yaranmışdır.\nmikroprosessorunun inteqral sxemi (real ölçüsü: 12×6.75 mm)\nKompüterlər portativ variantda da istehsal olunur – "bloknot" (). Burada sistem bloku, monitor və klaviatura bir korpusda qurulur: sistem bloku klaviaturanın altında, monitor isə klaviaturaya qapaq şəklində hazırlanır.\nvə onun ;\n(Floppi Disk Drive- FDD);\nproqram təminatı – təlimatlar yığımından ibarət olub, kompüteri idarə edir və onun köməyi ilə lazım olan məsələni həll edir. Proqram təminatı iki hissəyə bölünür: ümumi və tətbiqi. Ümumi proqram təminatı hesablama sisteminin resurslarının düzgün bölünməsini və istifadə edilməsini təmin edir. Tətbiqi proqram təminatı özündə istifadəçinin tətbiqi proqramlar paketini birləşdirir. Bu proqramlar paketində istifadəçinin konkret məsələsini həll edə biləcək proqramlar olur.\nBİLGİSAYAR Azərbaycan Dilinin Orfoqrafiya Lüğəti\n2019-06-27 at the Wayback Machine BİLGİSAYAR, Azərbaycan dilinin izahlı lüğəti\n. 2012-01-19 tarixində arxivləşdirilib. İstifadə tarixi: 2011-05-04.


Rusiya Metsamor AES-i nüvə yanacağı ilə təmin edəcək\nXəbər 12/10/2017 18:00\nRusiya Metsamor AES-i nüvə yanacağı ilə təmin edəcək.\nBununla bağlı Rusiya “Rosatom”unun TVEL yanacaq şirkəti Ermənistanla müqavilə imzalayıb.\nMəlumata görə, TVEL Metsamor AES-i 100 faiz yanacaqla təmin edəcək.\nQeyd edək ki, Metsamor AES 1980-ci ildə istifadəyə verilib. Ermənistanda istifadə olunan elektrik enerjisinin orta hesabla 45 faizini stansiyanın ikinci bloku istehsal edir. Birinci blok isə hazırda dayandırılıb.\nAzərbaycan, İran və Türkiyənin rəsmi dövlət qurumları AES-in fəaiyyətinin qonşu dövlətlərin ekoloji vəziyyətinə ziyan vurduğu haqqında səlahiyyətli beynəlxalq təşkilatlar qarşısında onun istismarının birdəfəlik dayandırılmasına dair dəfələrlə məsələ qaldırıblar.\nAçar sözlər:Ermənistan, İran, Rusiya, Türkiyə


Həftənin DİPLOMLUSU - Həftə-reytinq | Hafta.az\n11:33 14.01.2022 Müəllif:Azad Əliyev\nAzərbaycan Prezidenti İlham Əliyev Məmməd Salmanovu “Azərbaycan Respublikası Prezidentinin fəxri diplomu” ilə təltif edib. Sərəncama əsasən, “Azərbaycan Respublikası Prezidentinin fəxri diplomu” Məmməd Əhəd oğlu Salmanova Azərbaycanda elmin inkişafında uzunmüddətli səmərəli fəaliyyətinə görə verilib. Qeyd edək ki, biologiya elmləri doktoru olan M. Salmanov AMEA-nın həqiqi üzvüdür. Onun 90 yaşı tamam olub.\nAzərbaycan SSR Kommunist Partiyasının birinci katibi olmuş Əbdürrəhman Vəzirov vəfat edib. Bu barədə Ə. Vəzirovun yaxınları məlumat yayıb. O, 91 yaşında Moskvada dünyasını dəyişib.Qeyd edək ki, Əbdürrəhman Xəlil oğlu Vəzirov 1930-cu ildə Bakıda anadan olmuşdu. 1988–1990-cı illərdə Azərbaycan SSR Kommunist Partiyası MK-nın birinci katibi vəzifəsini icra edib. 1979–1985-ci illərdə SSRİ-nin Nepalda, 1985–1988-ci illərdə isə Pakistanda fövqəladə və səlahiyyətli səfiri olub. O, uzun illərdir ki, Rusiya paytaxtında yaşayırdı.\nBakıda aztəminatlı ailələri təhqir edən sürücü saxlanılıb. Sosial şəbəkələrdə Bakıda yüksək sürətlə hərəkət edən “Gallendevagen” markalı avtomobilin sürücüsünün aztəminatlı ailələri təhqir edən görüntüləri yayılıb. Bununla əlaqədar polis əməkdaşları tərəfindən müvafiq tədbirlər həyata keçirilb və həmin sürücünün 1985-ci il təvəllüdlü Samid Bağırov olması müəyyən edilərək saxlanılıb. S.Bağırovla polis idarəsində profilaktiki söhbət aparılıb və xəbərdarlıq edildikdən sonra sərbəst buraxılıb. O, əməlindən peşiman olduğunu deyərək üzrxahlıq edib.\n“Oğlum Ayazın atası, ikinci həyat yoldaşım Şamil müəllim dövlət işində çalışırdı. Mənə xəyanət elədi, bağışlamadım, ayrıldıq”. Bu sözləri Əməkdar artist Kübra Əliyeva "Elgizlə izlə" verilişində deyib. Aktrisa hələ də keçmiş əri ilə görüşdüyünü bildirib: “Çox gözəl insandır. İndi də görüşürük. 82 yaşı var. Mənə xəyanət etdiyini həmin qadın özü gəlib dedi. On dörd yaşımda hekayə yazmışdım, eynisini həyatda yaşadım. Məndən sonra evləndi. Amma həmin xanımla yox. O xanıma mən çox yardım etmişdim, evimə gətirmişdim..”.\n“Qalatasaray”ın baş məşqçi postundan istefa verən Fatih Terim klubla vidalaşıb. “Florya Mətin Oktay” bazasına gələn təcrübəli çalışdırıcı futbolçularla və işçilərlə sağollaşıb. İstanbul təmsilçisinin bir qrup azarkeşi bazanın qarşısına yığılaraq Fatih Terimə dəstəklərini ifadə ediblər. Onlar həmçinin çalışdırıcını istefaya göndərdiyinə görə prezident Burak Elmasın klubdan getməsini istədiklərini bildiriblər. Qeyd edək ki, bu Fatih Terimin “Qalatasaray”dan 4-cü istefasıdır. O, 1996-2000, 2002-2004 və 2011-2013-cü illərdə də İstanbul təmsilçisinin çalışdırıcısı olub.\n"Güləşməyə böyük həvəsim var. Bütün potensialımı ortaya qoymalıyam. “Tokio-2020” Yay Olimpiya Oyunlarından qayıtdıqdan sonra karyeramı davam etdirmək barədə qərar verdim". Bunu titullu güləşçimiz Mariya Stadnik Dünya Güləş Birliyinin (UWW) saytına müsahibəsində deyib. UWW materialda M.Stadnikin “Paris-2024” Yay Olimpiya Oyunlarında medal qazanacağı təqdirdə, qadın güləşi tarixində yeni rekorda imza atacağını açıqlayıb.\nRusiyalı milyarder İqor Rıbakov Yeni il tətili üçün getdiyi Qazaxıstanı tərk edə bilmir. Bu barədə iş adamının mətbuat xidməti Rusiya mətbuatına, o cümlədən Forbes və Znak.com-a məlumat verib. Bildirilir ki, Rıbakov yanvarın 3-də Qazaxıstana gedib. Rıbakov həmçinin bildirib ki, media Qazaxıstandakı vəziyyəti “çox birtərəfli” göstərir, lakin o, daxildən “bir çox başqa şeylər” görür:“Dünən nəzarət-buraxılış məntəqəsində az qala problemlə üzləşdim. Məni terrorçu hesab etdilər. Mən həqiqətən belə görünürəm?".


Qızlarını zəncirdə saxlayan ata danışdı Tahir Kərimov Salyandakı villasını neçiyə satır? Yeni rektor şəhid haqqında filmə qadağa qoydu – “”Azdramda” kim qalacaq?!̶ Manaf Ağayev şahid qismində dindirildi “Bəlkə başqa bir övladım da var? “- Politoloq Zahid Orucun fikirlərini dəstəklədi -& ANS-in çardağı dağıdıldı, polislə qarşıdurma  Dini cərəyana qoşulmağa məcbur edənlər həbs edil “Nəzir pullarını QMİ götürür” – Nazir Gürcüstandadır “Oksigen”lə bağlı cinayət işi açıldı Deputat unun qiymətini bahalaşdırdı\n23 Dekabr 2015 / 18:08 / Baxış sayı: 7475 “Karmen” firması da məhsullarını bahalaşdırıb. Şirkətin un məhsullarının qiyməti qaldırılıb.\nManatın devalvasiyasından qabaq 18 manata olan 50 kiloluq un 27,5 manata qalxıb. “Karmen” şirkəti deputat Əsabil Qasımova məxsusdur. Firma “Karat Holdinq”in tərkibinə daxildir. Deputat seçilənə qədər sahibkarlıq fəaliyyəti ilə məşğul olan Əsabil Qasımovun biznes şəbəkəsinə iri şirkətlər – “Karmen” un və makaron məmulatlarının istehsalçısı olan “Karat” dəyirmanı, “Dimes” meyvə şirələrini istehsal edən konserv zavodu, mərkəzdə hündürmərtəbəli binalar inşa edən tikinti şirkəti daxildir.\nHazırda da oğlu Taleh Qasımov tərəfindən idarə olunan “Karat Holdinq” özəl sektorda öz mövqelərini günü-gündən gücləndirir. Bu ailənin nümayəndələri cəmiyyətin majoritar səhmdarları olandan sonra səhmin qiymətini artırıb-endirərək onları kiçik səhmdarlardan yığmağa başlayıblar. /vizual.az/


Min illərdir dilin məqsədi heç dəyişməyib - duyğu və düşüncələrin, ağıl və zəkanın ifadəsi. Bu gün də mədəni və mənəvi səviyyəsindən asılı olmayaraq, könüllərdən könüllərə yolun yeganə körpüsü dil körpüsüdür. Dil ünsiyyətin, anlamağın, dərk etməyin tək açarıdır, zəka sahibi insanın bəxtiyarlığıdır. Dili qoruyub yaşatmaq onun daşıyıcısı olan xalqın borcudur.\nSanki hər kəs doğulub “ana” deməyə başladığı ilk andan ana dilini yaşadacağına and içir. Bax bu anda sadiqlik bizi milli özünütəsdiqimiz olan dilimizi qorumağa borclu edir. Tariximizin müxtəlif dövrlərində ana dilimizin qayğısına qalan, onun saflığının qorunması uğrunda, həqiqi mənada, dəridən-qabıqdan çıxan, bütün ömrünü bu yola həsr edən, ona əsl övladlıq sədaqəti göstərən, onu regionun aparıcı dilləri sırasına qatan şəxsiyyətlərimiz olub: Şah İsmayıl Xətai, Mirzə Fətəli Axundzadə, Cəlil Məmmədquluzadə, Üzeyir Hacıbəyli və neçə-neçə dilçi alimlərimiz.\nÖtən əsrin 70-ci illərində - o illər ki, ittifaqa daxil olan bir sıra ölkələrdə ana dili ikinci planda qalmış, hətta bəzilərində unutdurulmuşdu - Azərbaycanda ana dilinin işləkliyinin qorunması, onun fundamental tədqiqi dövlət səviyyəsində dəstək görürdü. Xalqımızın ümummilli lideri Heydər Əliyevin bilavasitə səyləri ilə digər milli məsələlər kimi, ana dilinə münasibət məsələsi də xalqımızın maraqlarına uyğun formada öz həllini tapmışdı. Beləliklə, ana dilimiz dövlət səviyyəsində mühafizə olunmuş, onun saflığı qayğısına qalınmış, inkişafı təmin edilmişdir. Müstəqillik illərində də bu missiya layiqincə davam etdirilmiş və etdirilməkdədir. Ulu öndərin Azərbaycan dilinin işləkliyinin və vahid dil birliyinin qorunması istiqamətində fəaliyyəti mühüm qanun və qərarların qəbul edilməsi ilə nəticələnmişdir.\nMüstəqillik Azərbaycan xalqına, Azərbaycan dövlətinə çox böyük uğurlar gətirdi. O nailiyyətlər ki, onu tariximizi, mədəniyyətimizi, dilimizi milli mövqedən araşdırmağa, öyrənməyə, öyrəndiyimiz həqiqətləri, zənginlikləri isə bəyan etməklə qazanmağa başladıq. Eyni zamanda müstəqillik imkan verdi ki, ana dilimizin inkişafı, tədqiqi və işləklik arealının genişlənməsi kimi məsələlərə yenidən qayıdaq. Bununla əlaqədar ölkəmizdə çoxsaylı rəsmi sənədlər imzalanmışdır. Bu mənada 2013-cü il 9 aprel tarixində imzalanmış “Azərbaycan dilinin qloballaşma şəraitində zamanın tələblərinə uyğun istifadəsinə və ölkədə dilçiliyin inkişafına dair Dövlət Proqramı”nın təsdiq edilməsi haqqında” ölkə Prezidentinin sərəncamı müstəsna əhəmiyyətə malikdir. Bu, ana dilindən istər yazılı, istərsə də şifahi şəkildə düzgün istifadə, onun tətbiqi və inkişafı kimi vacib məsələlərin həllinə yönəlmiş mühüm sənəddir. Dövlət Proqramında dilimizin inkişafı ilə bağlı problemlərin həlli ilə əlaqədar bir sıra vəzifələr müəyyənləşdirilmişdir. Məsələn, Azərbaycan dilinin qloballaşma şəraitində zamanın tələblərinə uyğun inkişafı, qorunması, elektron məkanda daha geniş istifadəsi və ölkədə dilçiliyin inkişaf etdirilməsi mexanizminin yaradılması məsələsi dilimizin gələcəyi ilə əlaqədar geniş üfüqlər açır.\nGötürək dilin inkişafı və tədrisi məsələlərinin uzlaşdırılması və təkmilləşdirilməsi müddəasını. Bu, bilavasitə müasir qloballaşma şəraitində dildə özünü göstərən yeniliklərin tədris vəsaitlərində və prosesində əks olunmasına əsaslanır. Bildirək ki, bu məsələ xüsusi həssaslıq tələb edir. Çünki qloballaşma şəraitində xüsusilə termin axını və xidmət sahələri ilə bağlı sözlərin dilə daxil olması geniş vüsət alır. Buna görə də gözlənilən təsirləri müəyyən qədər “idarə etmək” zərurəti meydana çıxır. Bu kontekstdə dilçilərin müasir informasiya və kommunikasiya texnologiyalarının yaradılmasında iştirakının təmin edilməsi müsbət nəticələr verə bilər. Müasir texnoloji yeniliklərin tətbiqində, istehsalatda, reklam işində və s. ana dili üzrə mütəxəssislərin rəyləri nəzərə alınmalıdır.\nDilin inkişafını və ədəbi dil normalarının qorunmasını təmin edən qanunvericilik bazasının təkmilləşdirilməsi ədəbi dilin şifahi və yazılı formada vahid təzahürünə xidmət edən vəzifələrin ən vacibidir. Bununla yanaşı, Azərbaycan dilinin təkmilləşdirilmiş yeni orfoqrafik, izahlı, frazeoloji, terminoloji, tərcümə, ensiklopedik və tezlik elektron lüğətlərinin hazırlanması da vahidlik prinsipinin qorunmasını təmin edən vəzifələrdəndir.\nEtiraf edək ki, kütləvi informasiya vasitələrində, eləcə də internet resurslarının əksəriyyətində ana dilimizin vahidlik prinsipinə tam əməl edilmir, ədəbi dilin normaları bilərəkdən və ya bilməyərəkdən pozulur. Bu problemin aradan qaldırılması üçün bütün yaradıcı qurumlar ayıq-sayıq olmalıdır. Ölkəmizdə nəşr olunan bəzi mətbuat orqanlarında belə bir sıra hallarda ədəbi dil normalarına əməl edilmədiyinin şahidi oluruq. Düşünürük ki, dilin gücü, müasirliyi formanın yox, məzmunun sərbəstliyindədir. Yəni dilimizə zorla, “intiligentcəsinə” yad söz gətirmək qətiyyən müasirlik demək deyil. Belə neqativliklərlə qarşılaşarkən şüurumuzda belə bir sual formalaşır ki, “Əkinçi”nin, “Molla Nəsrəddin”in, “Həyat”ın, “Açıq söz”ün xələfləri olan çağımızın kütləvi informasiya vasitələri Azərbaycan xalqı ilə hansı dildə danışırlar?!\nDil və nitq mədəniyyətinin yüksəldilməsi məsələsi insanların özünüifadədə qarşılaşdığı ən mühüm problemlərdən biridir. Mətbuat orqanlarında, televiziya və radio kanallarında, internet resurslarında və s. ədəbi dil normalarının pozulması hallarının qarşısını almaq üçün mexanizmlərin müəyyənləşdirilməsi olduqca zəruridir.\nMədəniyyət üzrə Elmi-Metodik Mərkəzin direktoru


Bu qış üzə, gözə, dodağa nə çəkməli? » Qadin.az - Qadınların sevimli saytı\nBu qış üzə, gözə, dodağa nə çəkməli?\nBu il göz makiyajında 1950, 1970 və 1990- cı illərin trendləri dəbdədir: "Twiggy" makiyaj, yəni alt kipriklərdə çox maskaradan istifadə, 1990-cı ilərin çərçivəli göz makiyajı - göz içinə qələm çəkmək, sarı, çəhrayı, bənövşəyi, zərli, parıltılı kölgələr və laynerlər, eləcə də bütün göz qapağına vurulmuş kölgələr.\nMaskaraya gəldikdə isə, bloqçunun təbirincə, əvvəllər qızlar "çox tuj çəkib iynə ilə kipriklərini aralayırdılar, indi buna ehtiyac yoxdur, çünki çox maskara çəkmək trenddir".\n943 baxış 0 şərh\nArıqlama-pəhriz 1 969\nPsixoloji məsləhətlər 37


Baxış sayı: 23022\nElanın kodu: 811314\n✔Nərimanov ray, Koroğlu Rəhimov küçəsi ✔Odlar Yurdu Universitetinin yaxinliginda yerleşir ✔ 1 sanitar qovşağı var ✔ İstilik sistemi kombi ✔ Ümumi sahəsi 110kvm-dir ✔ 16 mərtəbəli binanın 11-ci mərtəbəsində yerləşir. ✔ 2 otaqli yaxşı təmirli mənzil kiraye verilir. Mənzildə qaz , su, işiq daimidir.Bina məktəbə, baxçaya, aliş veriş mərkəzinə, istirahət parkina yaxin yerdə yerləşir, kodlu qapi ile təmin olunub. ✔ Əlavə məlumat almaq uçun əlaqə saxliya bilərsiniz ✔Qiymət :600 Azn Şirkətin xidmət haqqısı 20% ödəniş ediləcəkdir.Komendant pulu daxil.\nÜnvan: Nərimanov ray, Koroğlu Rəhimov küçəsi


Tofiq Yaqublunun həbs müddəti uzadılıb – AZADPRESS\nDigər vəkil Elçin Sadıqov bu qərardan apellyasiya şikayəti verəcəklərini deyir: “Bu qərar qanunsuz və əsassızdır. Tofiq Yaqublunun indiyədək həbsdə saxlandığı üç ay ərzində səmərəli, iş üçün əhəmiyyətli istintaq hərəkətləri aparılmayıb. Biz bu qərardan narazıyıq və şikayət verəcəyik”.\nT.Yaqublunun qızı Nigar Həzi AzadlıqRadiosuna deyib ki, bu qərar onun üçün gözlənilməz olmadı: “Ata sırf tənqidi çıxışlarına, siyasi fəaliyyətinə görə birbaşa sifarişlə həbs olunub. Ona görə də bu gün hakimin ədalətli qərar verəcəyini gözləmirdim. Siyasi həbslərin növbəti dalğası martda Tofiq Yaqublu ilə başladı və hələ də davam edir”.\nT.Yaqublunun astma xəstəliyindən əziyyət çəkdiyini, nəfəs almaqda problemləri olduğunu vurğulayan N.Həzi atasının koronavirusa yoluxmasından ehtiyatlanır: “Şüvəlan təcridxanasında şərait yaxşı deyil, virusdan qorunmaq üçün imkanlar yoxdur. Üstəlik, təcridxana əməkdaşları növbəli şəkildə işləyir, onlar çöldən potensial virus daşıyıcısıdırlar. Səhhətində onsuz da hansısa problem olan adamın bu virusa yoluxması çox təhlükəlidir”.\nT.Yaqublu martın 22-də tutulub, ertəsi gün Nizami Rayon Məhkəməsində onun barəsində ilkin istintaq dövrü üçün 3 aylıq həbs-qətimkan tədbiri seçilib. Daxili İşlər Nazirliyinin rəsmi açıqlamasında iddia olunur ki, Nizami rayonu, “8-ci kilometr bazarı”nın yanında T.Yaqublunun idarə etdiyi “Toyota Corolla” markalı avtomobil Elxan Cəbrayılovun idarə etdiyi “VAZ-2107” ilə toqquşub: “Yol-nəqliyyat hadisəsi Tofiq Yaqublunun öz təqsiri üzündən baş verdiyi halda, o, əsaslı səbəb olmadan mübahisə edərək, Elxan Cəbrayılovu və onun sərnişini olan həyat yoldaşı Cəvahir Cəbrayılovanı yumruq və vintaçanla vuraraq onlara müxtəlif dərəcəli bədən xəsarətləri yetirib”.\nAmma T.Yaqublu özünü təqsirli bilmir və sifarişlə ona qarşı təxribat törədildiyini deyir. O, saxlanmamışdan öncə – martın 22-də Facebook səhifəsində məlumat paylaşaraq ciddi təxribatla üzləşdiyini vurğulamışdı: “Dostlar, ciddi təxribatla üzləşmişəm. “8-ci kilometr bazarı”nda park halındakı maşınımı qəsdən, nümayişkaranə şəkildə vurdular və üstümə hücum etdilər. Öyrədilmiş adamlardır”.\n← Nazir 190 manat təklifinə münasibət bildirib\nBu şəxslərin hərəkətinə icazə verilir – Siyahı →\nDeputatdan Türkiyədə qarət olunması xəbəri ilə bağlı – Açıqlama\n05 Aprel 2020 05 Aprel 2020 admin\nABŞ COVID-19 ilə mübarizə üçün Azərbaycana yardım ayırıb


Böyrək xərçəngi | IDOL.AZ\nHome / Posts Tagged "Böyrək xərçəngi"\nTOP-10 ən dəhşətli xərçəng xəstəlikləri\n16 İyul 2014\nDüşmənlə mübarzə aparmaqdan öncə onu üzdən tanımalısınız. Məhz buna görə də kişilərdə rast gəlinən ən dəhşətli xərçəng xəstəlikləri barəsində danışacayıq. Hockin Limfoması Əgər sizin 25-30 yaşınız varsa limfa düyünləri xərçənginə tutulma riskiniz vardır. Əsasən bu xəstəlik döş qəfəsində yaranır. Daxili orqanları sıxan və onların fəaliyyətini pozan şiş\nAğ ciyər xərçngiBeyində şişBöyrək xərçəngiFibrobronxoskopiyaHockin LimfomasıKişiKişi sağlamlığıKişi xərçəng xəstəlikləriMelanomaMədə xərçəngionkologiyaProstat XərçəngiQalın bağırsaq xərçəngiSağlamlıqSidik kisəsi xərçəngisistitsitoskopiyatomoqrafiyaxərçəngYumurtalıq xərçəngi\nİdmançılar üçün təbii dopinq


YAP Abel Məhərrəmovdan imtina etdi! – Rəhbərliklə birlikdə ziyarətinə imkan verilmədi (Foto)\nTarix 21.11.18, 17:52\nBu gün Yeni Azərbaycan Partiyasının 26-cı ildönümüdür. Hakim partiya bu münasibətlə bir neçə tədbir keçirib, o cümlədən Fəxri Xiyabanda partiyanın qurucusunun – Heydər Əliyevin məzarı ziyarət olunub.\n“AzPolitika.info”nun məlumatına görə, YAP rəhbərliyinin H.Əliyevin məzarını ziyarət etməsi zamanı maraqlı bir məqam diqqəti çəkib. Belə ki, son günlərin “qəhrəmanı” – Bakı Dövlət Universitetinin sabiq rektoru, akademik, YAP Siyasi Şurasının üzvü Abel Məhərrəmov ziyarəti partiya rəhbərliyi ilə birlikdə yox, səhər saatlarında tək həyata keçirib.\nBurdan belə nəticə çıxarmaq olar ki, A.Məhərrəmov təkcə vəzifəsini itirməyib, eyni zamanda rəhbərliyində təmsil olunduğu hakim partiyada arzuolunmaz şəxsə də çevrilib. Ona görə də YAP rəhbərliyi ilə birlikdə H.Əliyevin məzarını ziyarət etməsinə icazə verməyiblər.\nDigər ehtimal odur ki, A.Məhərrəmov özü YAP-dan incik düşdüyü üçün rəhbərliklə birlikdə ziyarətə getməyib. Tək getməklə incikliyini nümayiş etdirmiş olub.


Bakıda Azərbaycan-Koreya əməkdaşlığı müzakirə edilib\n15:55 22-11-2021 | 420\nAzərbaycan Respublikasının xarici işlər naziri Ceyhun Bayramov noyabrın 22-də Koreya Respublikasının prezidenti yanında Şimali İqtisadi Əməkdaşlıq Komitəsinin nazir statusunda sədri Çong Soo Park ilə görüşüb.\nXarici İşlər Nazirliyinin Mətbuat xidməti idarəsindən YeniAvropa-ya bildirilib ki, görüş zamanı Koreya Respublikası ilə ölkəmiz arasındakı mövcud əməkdaşlıq səviyyəsindən məmnunluq ifadə olunub, yeni istiqamətlər üzrə əməkdaşlığın perspektivləri müzakirə edilib.\nGörüşdə tərəflər Azərbaycan ilə Koreya Respublikası arasında əməkdaşlıq gündəliyinin bir çox məsələləri üzrə, xüsusilə də energetika, infrastruktur, nəqliyyat, informasiya texnologiyaları, alternativ enerji, investisiya, tikinti, təhsil sahələrində əməkdaşlığın inkişaf etdirilməsi ətrafında fikir mübadiləsi aparıblar.\nKoreya Respublikasının iqtisadi əməkdaşlıq baxımından ölkəmiz tərəfindən prioritet ölkə kimi qiymətləndirildiyini qeyd edən nazir Ceyhun Bayramov dövlət səviyyəsində qarşılıqlı səfərlərin intensivliyinin artırılmasının mövcud münasibətlərə daha da təkan verilməsi baxımından mühüm əhəmiyyətə malik olduğunu bildirib.\nSonra nazir Ceyhun Bayramov bir il bundan əvvəl baş vermiş Vətən müharibəsi nəticəsində Azərbaycanın öz ərazi bütövlüyünü təmin etdiyi və nəticədə, bölgədə yaranmış reallıqların yeni nəqliyyat bağlantılarının inkişafı üçün əlverişli şərait yaratdığı barədə həmkarını məlumatlandırıb. Bu xüsusda, qarşı tərəfə Azərbaycanın təşəbbüsü və iştirakı ilə Şərq-Qərb, Şimal-Cənub beynəlxalq nəqliyyat dəhlizlərinin inkişafı istiqamətində həyata keçirilən infrastruktur layihələri haqqında məlumat verilib, işğaldan azad olunmuş ərazilərdə aparılan genişmiqyaslı quruculuq işlərinə diqqət çəkilib.\nŞimali İqtisadi Əməkdaşlıq Komitəsinin nazir statusunda sədri Çong Soo Park Azərbaycan Respublikasının Prezidenti İlham Əliyevlə keçirdiyi görüşü məmnunluqla qeyd edərək, görüş zamanı gələcək əməkdaşlıq planlarına dair prioritet məsələlərin müzakirə olunduğunu və bunun ölkələrimiz arasındakı əməkdaşlığın yeni mərhələyə yüksəlməsinə təkan verəcəyinə inamını ifadə edib.


Mədəniyyət və Turizm Nazirliyinin sektor müdiri: "Kino haqqında yeni qanun qəbul etmək lazımdır" - FOTO | Report.az\nMədəniyyət və Turizm Nazirliyinin sektor müdiri: "Kino haqqında yeni qanun qəbul etmək lazımdır" - FOTO\nMədəniyyət və Turizm Nazirliyinin sektor müdiri: "Kino haqqında yeni qanun qəbul etmək lazımdır" - FOTO “Bizim kino günləri - Audiovizual məkanda peşəkarlıq” layihəsi davam edir\n25 Noyabr , 2015 16:54\nBakı. 25 noyabr. REPORT.AZ/ Mədəniyyət və Turizm Nazirliyi və Cəfər Cabbarlı adına "Azərbaycanfilm" kinostudiyasının birgə keçirdiyi “Bizim kino günləri - Audiovizual məkanda peşəkarlıq” layihəsi davam edir.\n"Report" xəbər verir ki, layihə “Axınla aşağı” filminin baxışı və müzakirələri ilə başlayıb.\nAzərbaycan kinosunun təbliği, müasir kino mənzərəsində yeri və dəyəri, dünya kino sənayesinə inteqrasiyası, yeni kinomuzda peşəkarlıq məsələlərinə həsr olunan layihənin növbəti - ikinci mərhələsi Rafiq Əliyev və Cavid Təvəkkülün birgə ekranlaşdırdıqları "Dərs" filminin nümayişi ilə davam edib.\nFilmdən əvvəl Mədəniyyət və Turizm Nazirliyinin Kino şöbəsinin sektor müdiri Yusif Şeyxov film barəsində ümumi fikirlərini mətbuat nümayəndələri ilə bölüşüb. "Dərs" filminin uzun illərdən sonra çəkilən yeni uşaq filmi olduğunu deyən Y.Şeyxov uşaq filmləri çəkməyin çətinliyindən danışıb: "Dərs" filmi uşaqlar üçün çəkilən əhəmiyyətli filmdir. Son illər Azərbaycanda uşaq filmləri az çəkilir, demək olar ki, çəkilmir. Bunun dərin köklü səbəbləri var. Sovet dövründə Azərbaycanda Əlisəttar Atakişiyev, Şamil Mahmudbəyov, Tofiq İsmayılov, Rasim İsmayılov kimi rejissorlar maraqlı uşaq filmləri ekranlaşdırıblar. Uşaqlarla film çəkmək, işləmək çox çətindir. Hər bir rejissordan böyük səbr, təmkin tələb olunur. Biz çox istəyirik ki, uşaqlar üçün filmlər çəkilsin. Belə filmlər uşaq psixologiyasında, onların dünyagörüşündə vacib yer tutur. Azərbaycan nağılları əsasında uzun seriallar da çəkmək olar. Bunların hamısı gələcəyin işidir. Kino haqqında yeni qanunun qəbul edilməsi lazımdır. Belə qanun kinonun işini tənzimləyər".\nXatırladaq ki, layihə çərçivəsində "Azərbaycanfilm" kinostudiyasında son zamanlar çəkilən filmlər Bakının kinoteatrlarında nümayiş etdiriləcək.\nSırada daha iki görüş və müvafiq mövzular ətrafında fikir mübadiləsi aparılması nəzərdə tutulub.\nRus versiyası FotoНачальник сектора министерства культуры и туризма: Следует принять новый закон о кино


Jurnalistin apellyasiya şikayətinə baxılacaq - Azinforum.az İnformasiya Portalı\nAna səhifə / Köşə Yazarları / Jurnalistin apellyasiya şikayətinə baxılacaq\nAzərbaycan Yazıçılar və Jurnalistlər Birliyinin üzvü , Azərbaycan Respublikasının Prezidenti yanında Dövlət İdarəçilik Akademiyası nəşriyyatının baş redaktoru Xeybər Göyyallının qanunsuz işdən çıxarılması barədə Səbail Rayon Məhkəməsinin (hakim Nurəddin Bağırov) qətnaməsindən verilən apellyasiya şikayəti üzrə məhkəmənin vaxtı məlum olub.\nBu barədə jurnalistin özü məlumat verib. Bakı Apellyasiya Məhkəməsinin Mülki Kollegiyasında baxılacaq apellyasiya şikayətinə məhkəmə baxışı fevralın 22-ə təyin olunub. Apellyasiya şikayətinə Bakı Apellyasiya Məhkəməsinin hakimi Mədinə Bağırovanın sədrliyi ilə baxılacaq.\nQeyd edək ki, jurnalist redaktə etdiyi “Dövlət idarəçiliyi: nəzəriyyə və təcrübə” elmi-nəzəri jurnalında çap prosesində baş vermiş texniki səhvə görə təzyiqlə işdən çıxarılıb.\nÖncəki Erməni lobbisinin Azərbaycana qarşı təxribatı uğursuzluqla nəticələndi\nNövbəti YAP icra katibinin müavini: “Guya martda vitse-prezidentlər təyin olunacaq…”


Xoruldamağa başlamaq bu xəstəliklərin xəbərçisidir insanı öldürə bilər - xanimlar ucun qadin xeberleri\nTibdə adı obstruktiv apnoe olan kəskin xoruldamaq ciddi xəstəliyin əlaməti ola bilər, xüsusən əvvəldən xoruldamayıb, sonradan başlayanlar diqqətli olsun.\nMilli.Az medicina.az-a istinadən bildirir ki, LOR həkimlər xoruldama bir xəstəlik və kliniki pozulmadır.\nXoruldama zamanı insan yuxuda ikən tənəffüs dayanır və ya pozulur, bu zaman 1-2 saniyə ərzində beyin və orqanlara oksigen axını və karbon qazının çıxması dayanır. Nəticədə beyin oyanma rejiminə keçir, qısa müddətə ayılır və tənəffüs yollarına siqnal göndərir və prosesi bərpa edir.\nBir gecə boyu bu proses 3-5 dəfə təkrarlana bilir, ona görə insan normal yuxu almır, gün ərzində baş ağrısı, halsızlıq, yuxululuq, diqqət pozuntusu halları yaşayır.\nBu halın uşaqlarda baş verməsi daha dəhşətlidir. Əgər uşaq yuxuda lazımi qədər oksigen almırsa, səhər narahat, hiperaktiv, iştahsız və aqressiv olacaq.\nAğır halda insan yuxuda ikən ürəyi oksigensizlikdən dayana bilər və tibdə belə hallar baş verib.\nOna görə də istər uşaqlarda, yeniyetmələrdə, qadın və kişilərdə kəskin xoruldamaq varsa, mütləq LOR və nevroloqa müraciət edib, səbəbi araşdırmaq lazımdır.\nXəbərlər Baxılıb: 815 Tarix: 06 iyul 2020\nsonxeber.az sonxeberler.az həkim məsləhəti yemek reseptleri makiyaj instagram bir yaşına qədər körpələrə qulluq findiq qabiginin faydalari sac duzumleri cinsi isteksizlik kosmetika xeste olmaq məxmərəyin patogenezi


Sentyabrın 20-də Milli Məclisin aqrar siyasət komitəsinin iclası keçirilib.\nAZƏRTAC xəbər verir ki, iclası açan komitə sədri Eldar İbrahimov gündəlikdəki məsələlər barədə məlumat verib.\nƏvvəlcə iclasda E.İbrahimov bu günlərdə “Əsrin müqaviləsi”nin müddətinin 2050-ci ilə qədər uzadılması ilə bağlı Sazişin imzalanmasına münasibət bildirib. Bu kontraktın böyük əhəmiyyət kəsb etdiyini vurğulayan sədr bunun ölkəmizin gələcək iqtisadi inkişafına hesablanmış uğurlu strateji addım olduğunu diqqətə çatdırıb. O, həmçinin neftçiləri peşə bayramı münasibətilə təbrik edib.\nSonra aqrar siyasət komitəsinin 2017-ci il yaz və növbədənkənar sessiyalarının yekunlarına dair gördüyü işlər barədə müzakirələr aparılıb.\nBildirilib ki, komitə 2017-ci il yaz və növbədənkənar sessiyaları dövründə öz fəaliyyətini Milli Məclisin qanunvericilik fəaliyyəti sahəsində nəzərdə tutulmuş iş planına uyğun şəkildə həyata keçirib. Qanun layihələrinin müzakirələri komitənin iclaslarında nəzərdə tutulmuş müddətlərdə keçirilib, vətəndaşların qəbulu, ərizə və müraciətlərinə baxılması sahəsində müntəzəm iş aparılıb. Hesabat dövründə komitənin 7 iclası keçirilib, bu iclaslarda 17 məsələ, o cümlədən 14 qanun layihəsi müzakirə edilib. Hesabat dövründə komitə beynəlxalq təşkilatlar və xarici ölkə parlamentləri ilə sıx əlaqələr saxlayıb.\nQeyd edilib ki, Milli Məclisin aqrar siyasət komitəsinə 59 vətəndaşın imzası ilə ərizə, şikayət və müraciət daxil olub, 38 ərizə tədbir görülməsi üçün müvafiq təşkilatlara göndərilib, 21 ərizə isə təkrar daxil olduğu və ərizə, şikayət və müraciətlərə dövlət idarə, təşkilat və orqanlarından verilən cavablar olduğu üçün işə alınıb.\nSonra 2017-ci il payız sessiyasının qanunvericilik işləri planı barədə məlumat verən komitə sədri bir sıra qanun layihələrinin müzakirə olunacağını bildirib.\nDeputatlar “Heyvanlar aləmi haqqında” Qanunda dəyişikliklər edilməsi barədə layihəni nəzərdən keçiriblər.\nQeyd olunub ki, təklif olunan dəyişikliklər texniki xarakter daşıyır. Belə ki, heyvanlar aləminin elmi tədqiqatı müvafiq elmi müəssisə və təşkilatlar tərəfindən həyata keçirilir və “Elm haqqında” Qanuna uyğun olaraq maliyyələşdirilir.\nİclasda, həmçinin “Azərbaycan Respublikası Hökuməti ilə Qazaxıstan Respublikası Hökuməti arasında bitki karantini və mühafizəsi sahəsində əməkdaşlıq haqqında” Sazişin təsdiq edilməsi barədə də qanun layihəsinə baxılıb.\nDariqa Nazarbayeva: Azərbaycanın və Qazaxıstanın parlamentləri arasında möhkəm əlaqələr mövcuddur04:09 20.09.2017\nMilli Məclisin nümayəndə heyəti Sankt-Peterburqda səfərdə olacaq04:09 20.09.2017\nMilli Məclisin nümayəndə heyəti Parlamentlərarası İttifaqın Assambleyasında fəaliyyətini davam etdirib04:09 20.09.2017\nValentina Matviyenko: Rusiya ilə Azərbaycan strateji tərəfdaşlardır04:09 20.09.2017\nMilli Məclisin komitə iclasında Gənclər Fondunun 2018-ci il ərzindəki fəaliyyəti haqqında hesabat dinlənilib04:09 20.09.2017\nMilli Məclisin mədəniyyət komitəsinin iclası keçirilib04:09 20.09.2017


MM və TBMM deputatları “Təhsil və əlillik problemi” mövzusunda hüquqi bazanın birgə müzakirəsini aparıblar | Report.az\nMM və TBMM deputatları “Təhsil və əlillik problemi” mövzusunda hüquqi bazanın birgə müzakirəsini aparıblar\nMM və TBMM deputatları “Təhsil və əlillik problemi” mövzusunda hüquqi bazanın birgə müzakirəsini aparıblar Azərbaycan və Türkiyə əlillərin sosial müdafiəsi sahəsində birgə əməkdaşlıq edəcək\n28 Noyabr , 2014 16:51\nBakı. 28 noyabr. REPORT.AZ/ Bu gün Azərbaycan Milli Məclisi (MM) və Türkiyə Böyük Millət Məclisinin (TBMM) deputatları “Təhsil və əlillik problemi” mövzusunda hüquqi bazanın birgə müzakirəsini aparıblar. “Report” xəbər verir ki, MM-də keçirilən iclasda komitə sədri Hadi Rəcəbli, sədr müavini Musa Quliyev, deputatlar Sədaqət Vəliyeva, Yaqub Mahmudov, Sevinc Hüseynova və TBMM-in bir qrup deputatı iştirak edib.\nSosial siyasət komitəsinin sədri Hadi Rəcəbli türkiyəli deputatlara Azərbaycan parlamenti və təmsil etdiyi komitənin gördükləri işlər barədə məlumat verib. O, həmçinin türkiyəli həmkarlarına Azərbaycandakı əlillərin vəziyyəti barədə danışıb.\nTürkiyə Beyazay Dərnəyinin baş direktoru Lokman Ayva çıxışında bildirib ki, Azərbaycan-Türkiyə dedikdə iki qardaş göz önünə gəlir. O qeyd edib ki, Azərbaycan və Türkiyə çox dərin mədəniyyətə və sosial-iqtisadi inkişafa sahibdirlər: “Hər zaman bir-birinə dəstək olan qardaş ölkələrin əlillərin cəmiyyətə inteqrasiyası, onların təhsil alması və işlə təmin olunması sahəsində də birgə fəaliyyət qurması vacibdir”.\nÇıxış edən türkiyəli deputatlar da əlillərin sosial müdafiəsi sahəsində birgə əməkdaşlığın vacibliyini qeyd ediblər. Qeyd olunub ki, xüsusən də əlil insanların yüksək təhsil alması çox önəmlidir. Onlar Azərbaycan hökumətinin bu sahəyə olan diqqətini də yüksək qiymətləndiriblər.